Likvidliyinin adekvat səviyyəsinə görə Muğanbankın reytinqi 'B-/B' səviyyəsində təsdiq edilib\n28 İyun 2019 16:11\nLikvidliyinin adekvat səviyyəsinə görə Muğanbankın reytinqi 'B-/B' səviyyəsində təsdiq edilmişdir. Proqnoz "Sabit"-dir.\n- 2018-ci ildə Muğanbankın gəlirlərində cüzi artıma baxmayaraq, bankın gəlir potensialı və aktivlərinin keyfiyyətini zəif olaraq qalmış, kapitallaşması isə pisləşmişdir.\n- Buna baxmayaraq, stabil depozit bazası, həmçinin ümumsistem dəstək proqramı çərçivəsində dövlət vəsaitlərinin axını sayəsində Muğanbankın likvidliyinin adekvat səviyyədə qalacağı gözlənilir.\n- Bundan əlavə, Muğanbankın normativ kapital göstəricilərinin müyyən olunmuş minimum tələbdən yuxarı olmaqla adekvat səviyyədə qalacağını gözləyirik.\n- Bununla əlaqədar, Muğanbankın uzun və qısamüddətli reyintinqlərini 'B-/B' səviyyəsində təsdiq edirik.\n- "Stabil" proqnoz verməklə, Muğanbankın kredit profilinin növbəti 12 ay ərzində əhəmiyyətli dərəcədə dəyişməyəcəyinə inanırıq.\n20 iyun 2019-cu il tarixdə, S&P Global Ratings Azərbaycan bankı Muğanabnkın uzun və qısamüddətli kredit reytinqlərini 'B-/B' səviyyəsində təsdiq etmişdir. Proqnoz "Sabit"-dir\nYuxarıda qeyd olunan kredit reytinqlərini təsdiq etməklə, Muğanbankın ödəniş vaxtı çatan zaman öhdəliklərini yerinə yetirmək üçün likvidlik ehtiyatının yetərli səviyyədə olacağını, həmçinin bankın normativ tələbləri, o cümlədən prudensial kapital tələblərini pozmaq riski ilə üzləşməyəcəyini hesab edirik.\n2018-ci ildə və 2019-cu ilin ilk beş ayı ərzində Muğanbankın likvidlik mövqeyi stabil olaraq qalmış, bankın likvid aktivlər ehtiyatı onun həm normal, həm də böhran dövründə öhdəliklərini ödəmək üçün yetərli olmuşdur. Misal üçün, 1 aprel 2019-cu il tarixə, bankın genişhəcmli likvid aktivləri onun cəmi müştəri depozitlərinin təxminən 22%-ni əhatə etmiş, yüksək likvid akitvləri isə həmin tarixdə cəmi aktivlərin 7.0%-ni təşkil etmişdir. Ötən il ərzində, Muğanbank, əmanətçilərin artan inamı və müştərilərin vəsaitləri üzrə təklif etdiyi nisbətən yüksək faiz dərəcələri sayəsində müştəri depozitlərini artırmağa nail olmuşdur. Stabil müştəri depozitləri, habelə ümumsistem dövlət dəstəyi proqramı çərçivəsində əldə edəcəyi əlavə likvidlik hesabına Muğanbankın likvidlik buferinin adekvat səviyyədə qalacağını gözləyirik. Proqramın məqsədi 2015-ci ildə Azərbaycan manatının devalvasiyasından əziyyət çəkən fiziki şəxslərə dəstək olmaq, həmçinin yerli banklarda problemli aktivlərin əhəmiyyətli hissəsinin həllini asanlaşdırmaqdır. Bu proqram çərçivəsində Muğanbank artıq 21.6 milyon manat vəsait əldə etmişdir. Banka dövlət tərəfindən fiziki şəxslərin xarici valyutada denominasiya olunmuş vaxtı keçmiş kreditlərinin bir hissəsi ödənilmişdir. Fiziki şəxslərin 360 gündən çox vaxtı keçmiş kreditlərinin restrukturizasiyası məqsədilə, bank, həmçinin təqribən 100 milyon manat (60 mln.ABŞ dolları) vəsait əldə edəcəkdir. Muğanbankın aktivlərinin keyfiyyətinə və biznes perspektivlərinə müsbət təsiri ilə yanaşı, bu proqramın bankın likvidlik buferini daha da gücləndirəcəyinə və likvidlik mövqeyinin idarə olunmasında çevikliyini artıracağına inanırıq.\nÖtən il ərzində, Muğanbank , korporativ kreditləşdirmənin, əsasən infrastruktur və kənd təsərrüfatı sektorlarında inkişafını davam etdirmiş, eyni zamanda təminatsız riteyl kreditlərinin verilişinni dayandırmışdır.\nMüsbət amil kimi, Bankın müştəri bazası müştərilərin artan inamı və Azərbaycan iqtisadiyyatının davamlı sağlamlaşdırılması sayəsində ötən üç illə müqayisədə az volatil olmuşdur. Kredit fəaliyyətində ümumi artım sistemin orta göstəricisi 11% ilə müqayisədə iddiasız səviyyədə qalaraq 5% təşkil etmişdir. Bu arada, bankın gəlir potensialı olduqca zəif səviyyədə qalmış, orta kapitalın gəlirliliyi isə xalis faiz marjası üzərində təzyiq, eləcə də əməliyyat səmərəliliyinin zəif olması ilə əlaqədar 2.0%-dən aşağı olmuşdur. (Muğanbankda xərclərin gəlirlərə nisbəti rəqiblərinin orta göstərici 50%-55% ilə müqayisədə 2018-ci ilin sonunda 80% təşkil etmişdir .) Növbəti iki il müddətində Muğanbankın rentabelliyinin zəif qalacağını və bankın biznes artımını dəstəkləmək üçün səhmdarı tərəfindən kapital qoyuluşlarından asılı qalmaqda davam edəcəyini gözləyirik.\n2018-ci ildə Muğanbankın kapital mövqeyi pisləşmişdir. Bankın risklər nəzərə alınmaqla kapitalının yetərlilik əmsalı (RAC) 5%-dən 3.4%-dək azalmışdır. Marjalar üzərində təzyiq, əməliyyat səmərəliliyinin zəifləməsi və ehtiyatyaratma ehtiyaclarının artması səbəbindən 2019-2020 ci illərdə bankın zərər etməyə davam edəcəyini gözləyirik. Bununla əlaqədar, bankın kapital mövqeyinin daha da zəifləyəcəyini, gəlirlər buferinin mənfi olmasını nəzərə alaraq, RAC əmsalının 3.0%-dən aşağı düşəcəyini güman edirik.\nMuğanbanka səhmdarı tərəfindən əlavə 5 milyon manat kapital dəstəyi göstərilər bilər. Lakin, bunun bankın kapital mövqeyini əsaslı dərəcədə yaxşılaşdıracağını güman etmirik. Biz, korporativ kreditlərdə nisbətən yüksək artımı təminatsız riteyl kreditlərində qismıən hamar dinamika ilə balanslaşdıraraq, növbəti bir-iki il müddətində 3%-5% biznes artımı proqnozlaşdırırıq. Buna baxmayaraq, bankın minimum normativ kapital tələbindən yuxarı ən azı 100 bazis punktu səviyyəsində bir buferlə fəaliyyətinə davam edəcəyini gözləyirik.\nMümkün inkişafa baxmayaraq, Muğanbankın akitvlərinin keyiyyətinin onun kredit profilini sıxmağa davam edcəyini hesab edirik. 2018-ci ilin sonunda bankın 3 iri krediti kredit portfelinin, bank sisteminin orta göstərcisi olan 20%-22% ilə müqayisədə, (bir il bundan əvvəlki 40%-dən azalaraq) 37%-ni təşkil etmişdir. Bu ilin əvvəlində başlamış ümümsistem dövlət proqramı sayəsində bankın aktivlərinin keyfiyyətinin yaxşılaşacağını, 2019-cu ilin sonunadək 3 iri kreditin payının təxminən 26%-ə düşəcəyini proqnozlaşdırırıq. Buna baxmyaraq, Muğanbankın problemli aktivləri rəqiblərinin müvafiq göstəricilərini keçməkdə davam edəcəkdir. Bankın problemli aktivlər üzrə ehtiyatlar yaratmağa davam edəcəyini nəzərə alaraq, bankın kreditlər üzrə zərərinin, 2019-2020-ci illərdə risk dəyəri 2.2%-2.3% olmaqla, nisbətən stabil olacağını gözləyirik.\nFikrimizcə, Muğanabank maliyyə öhdəliklərini yerinə yetirmək üçün əlverişli biznes, maliyyə və iqtisadi şərtlərdən asılı deyildir və növbəti 12 ay ərzində defolt proqnozlaşdırmırıq. Bu, Muğanbankın yetərli likvidlik və normativ kapital buferini, stabil kredit zərərlərini, həmçinin Azərbaycanda yaxşılaşan iqtisadi şərtləri əks etdirir.\nMuğanbank üzrə "Sabit" proqnoz verməklə, bankın likvidlik səviyyəsinin məqbul olması, kredit zərərlərinin azalması və Azərbaycanın bank sektorunda iqtisadi risklərin stabilləşməsi hesabına növbəti 12 ayda kredit profilinin nisbətən dəyişməz qalacağını düşünürük.\nNeqativ proqnoz ssenarisi\nMüştərilərdən cəlb edilən vəsaitlərdə volatilliyin artaraq bankın likvidlik mövqeyini sıxacağı, yaxud problemli aktivlərin və kreditlər üzrə zərərin bank sektorunun orta göstəricilərini əhəmiyyətlə dərəcədə keçməsi ilə bankın aktivlərinin keyfiyyətinin pisləşməyə başlayacağı təqdirdə, biz növbəti 12 ay müddətində reytinqləri aşağı sala bilərik. Mənfi reytinqin verilməsinə, həmçinin bankın səhmdarı tərəfindən kapital dəstəyinin göstərilməyəcəyi və nəticə etibarilə bankın normativ əmsallarını təzyiq atında qoycaq yüksək risklərin müşahidə olunması səbəb ola bilər.\nMüsbət proqnoz ssenarisi\nNövbəti 12 ay müddətində müsbət reytinq gözlənilmir.\nMikayıl Cabbarov: "Sosial sığorta haqları üzrə daxilolmalar 26 faiz artıb"\n17 Yanvar 13:29 16 116 Kişi lal qohumunu 2 il boyunca zorladı - İfadəsi dəhşətə gətirir - FOTO\n17 Yanvar 13:39 6 687 Vasif Məhərrəmli efirdə söyüş söydü - VİDEO\n17 Yanvar 17:31 5 266 Daha bir məşhur azərbaycanlı qadın sənətçi MEYXANA DEMƏYƏ BAŞLADI - VİDEO\n00:01 4 818 Günün qoroskopu: sizə karyera yüksəlişində yardım edəcək adamla görüş gözlənilir\n17 Yanvar 14:09 4 724 "Uşağım üçün edirəm" - Gülay\n17 Yanvar 13:24 4 468 Azərbaycanda dəhşətli virus yayılıb - Temperatur, ishal, qusma halları varsa...\n17 Yanvar 14:54 4 284 Elnur qadın həmkarı ilə hamamda - "Bircə bu qalmışdı" - FOTO\n14 Yanvar 10:05 87 016 Bakıda qızının ölüm xəbərini alan ata qurulan YAS ÇADIRINDA TOY ETDİ - VİDEO\n17 Yanvar 11:34 40 100 Pedofili həbsxanada zorlayıb, ülgücləyib, boğub, alçaldaraq öldürdülər - FOTO\n14 Yanvar 11:58 23 171 Ciyərinə su yığılan Rafael Dadaşov tanınmaz halda - FOTO\n14 Yanvar 09:24 22 662 "Ayıb olsun sənə, xadimə işləyib özgə kişini saxlayırsan" - VİDEO\n15 Yanvar 13:28 21 444 Qar yağacaq - HAVA PROQNOZU


AZAL reyslərində IATA Travel Pass tətbiqinin sınaqdan keçirilməsi müddəti uzadıldı - Azerbaijan Airlines\n16 avgust 2021-ci il, Bakı – Pandemiya dövründə səyahəti asanlaşdırmağa imkan verən IATA Travel Pass mobil tətbiqinin sınaq müddəti 20 sentyabr 2021-ci ilə qədər uzadılır.\nSmartfonlarda quraşdırılmış və sərnişinin sağlamlığı haqqında uçuş üçün lazım olan bütün məlumatları ehtiva edən rəqəmsal IATA Travel Pass, uçuşqabağı rəsmiyyətləri asanlaşdırır. Hazırda IATA Travel Pass tətbiqini AZAL və "Buta Airways"-in aşağıdakı reyslərin sərnişinləri yükləyə bilərlər:\nIATA Travel Pass tətbiqi vasitəsilə rəqəmsal pasportu təqdim edən sərnişinlərə qeydiyyat masasında prioritet qaydada xidmət göstəriləcək. Onlar, eyni zamanda, Heydər Əliyev Beynəlxalq Aeroportuna gəliş zamanı sərhəd nəzarətindən prioritet qaydada keçid xidmətlərindən (Fast Track) istifadə edə biləcəklər.\nAZAL və "Buta Airways" reyslərində IATA Travel Pass tətbiqin sınaqdan keçirilməsində iştirak edən AZAL Miles bonus proqramının hər bir iştirakçısına əlavə 250 bonus mil hesablanacaq.\nIATA Travel Pass tətbiqinin necə işlədiyi məlumatı ilə qısaca bu videoda tanış ola bilərsiniz: https://youtu.be/wKYaPOEyGGA


Cahangir Hacıyevin vəkilləri cəzalandırıldı – Yenicag.Az\nAna Səhifə Cəmiyyət Cahangir Hacıyevin vəkilləri cəzalandırıldı\nYeni Çağ Media Qrupu – Yanvar 22, 2018 - 22:11\n“Azərbaycan Beynəlxalq Bankı” ASC-nin idarə heyətinin həbsdə olan sədri Cahangir Hacıyevin vəkilləri Fəxrəddin Mehdiyev və Aqil Layıc cəzalandırılıb.\nYenicag.az xəbər verir ki, bu barədə vəkil Fəxrəddin Mehdiyev APA-ya açıqlamasında bildirib. Onun verdiyi məlumata görə, Vəkillər Kollegiyası Rəyasət Heyətinin qərarı ilə onun fəaliyyəti bir illik dayandırılıb, vəkil Aqil Layıca isə töhmət verilib.\nF. Mehdiyev bildirib ki, onlar C. Hacıyevlə bağlı mətbuatda bir sıra məlumatlar yayıblar, müsahibələr veriblər. Bundan sonra baş prokurorun müavini Rüstəm Usubov kollegiyaya şikayət məktubu göndərib. F. Mehdiyev bildirib ki, kollegiya onların intizam xətasına yol vermələri qənaətinə gəlib: “Lakin mən hesab edirəm ki, qərar əsassızdır. Biz müvəkkilimizə hüquqi yardım göstərmişik”.\nAqil Layıc, Cahangir Haciyev, Fəxrəddin Mehdiyev, Vəkillər Kollegiyası,


Dövlət başçısı Rəcəb Tayyib Ərdoğan Serbiyaya rəsmi səfərdən qayıdarkən gündəmi dəyərləndirdi | TRT Azerbaycan\nDövlət başçısı Rəcəb Tayyib Ərdoğan Serbiyaya rəsmi səfərdən qayıdarkən gündəmi dəyərləndirdi\nDövlət başçısı Rəcəb Tayyib Ərdoğan ABŞ-ın Türkiyənin bəzi konsulluqlarında casusları olduğunu bildirib.\n13.10.2017 ~ 18.05.2020\nƏrdoğan bunu Serbiyaya rəsmi səfərindən qayıdarkən gündəmə dair dəyərləndirməsində deyib.\nDövlət başçısı konsulluqların içində Fətullahçı Terror Təşkitalı (FETÖ) günahkarı casuslar olduğunu qeyd edərək deyib ki, bunlar diplomat yox casusdurlar. Belə casuslar ABŞ-da da var. Bu casuslar da konqres ilə sıxı əlaqə içindədirlər. Bunların hamısı həqiqət kimi ortadadır. Əsasən FETÖ-nün quldurbaşının özü də Pensilvaniyadadır.\nABŞ ilə yaşanan viza böhranının məsuliyyətlisinin Ankara səfiri John Bass olduğunu bir daha dilə gətirən Dövlət başçısı Ərdoğan bəzi konsulluqlarda casus olduğunu ifadə edib.\nABŞı- Dövlət katibi Rex Tillersonun Xarici İşlər naziri Mövlud Çavuşoğluna böhranın həlli üçün “Komissiya təşkil edəyin” təklifi gətirdiyini qeyd edən Ərdoğan “Bununla əlaqəli mətnin çatdırılmasını gözləyirik” deyib.\nƏrdoğan Rusiyadan S-400 raket sistemi satın alınması ilə əlaqəli suala cavabən isə deyib ki, S-400 sistemlərinə dair hər hansı problem yoxdur. Birinci paketdə müştərək istehsalımız olmayacaq. Lakin ikinci paketdən sonra artıq birgə istehsal üçün addımlar atılacaq. Rusiya prezidenti Putinlə müzakirələrimizdə fəaliyyətlərimizi S-400 ilə sona çatdırmağı düşünmürük. S-500-lərlə əlaqəli müzakirələrimiz də oldu.\nEtiketlәr: #Dövlət başçısı Rəcəb Tayyib Ərdoğan , #Fətullahçı Terror Təşkitalı , #viza böhranı , #S-400 raket sistemi


Lent.az | Ailə | Ləzzətli alman tortu - RESEPT\n21 Noyabr 2017 / 16:40\nLəzzətli alman tortu - RESEPT\nMağazadan alınan tortların dadını bəyənməyənlər onu evdə özləri hazırlamaq istəyirlər. Ailem.az sizə evdə hazırlaya biləcəyiniz ləzzətli alman tortunun reseptini təqdim edir.\n3 stəkan duru yağ\nBir qabda yumurta və şəkər tozunu çalaraq köpükləndirin. Süd, un, yağ və qabartma tozunu əlavə edərək, keks xəmiri yaradın. Xəmiri yağlanmış soba qabına töküb 160 dərəcədə əvvəlcədən isidilmiş sobada üzəri qızarana qədər bişirin. Bişəndən sonra sobadan çıxarıb soyudun.\nKremini hazırlamaq üçün ərzaqları qazanda tündləşənə qədər qarışdıraraq bişirin. Krem hazır olduqda keksinizi ortadan iki hissəyə bölün. Arasına bütün kremi töküb yayın. Üzərinə istədiyiniz qədər marmelad tökün. Keksin üst qismini bağlayın və pudra şəkəri ələyin. Soyuduqdan sonra servis edə bilərsiniz.


Oxumaq azad olmaqdır – Şamem Aktar » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nOxumaq azad olmaqdır – Şamem Aktar\nArtkaspi.az Şamem Aktarın TED çıxışını təqdim edir:\nŞamem Aktar Pakistanın Sindi əyalətində mühafizəkar bir ailədə doğulub. Bu gün isə Pakistanın dünyadakı təmsilçisi kimi tanınır. Doğulduğu kənddə müəllimə işləyən Şamem buraya beynəlxalq proqramların diqqətini çəkə bilmiş liderlərdəndir. Beynəlxalq layihələr çərçivəsində dünyanın nüfuzlu təhsil ocaqları və tədbirlərində qadın hüquqları, təhsil, sosial ədalət, idarəçilik və ədəbiyyat kimi mövzularda mühazirələr oxuyub. Xanım Aktarın TED-in "Yayılmağa Dəyər İdeyalar” layihəsi çərçivəsində Nyu-Orleans Universitetindəki çıxışını təqdim edirik.\nOğlan uşaqları ilə dolu bir otaq. Ancaq otağın ortasında doqquz-on yaşında bir qız uşağı oturub, dörd bir tərəfində də kitablar. Bu qədər oğlanın arasında bircə nəfər qız odur. Çünki bu yerlərdə qızlarla oğlanların bir yerdə təhsil alması qadağandır. Bu qadağa ucbatından qızcığaz evdə oturmağa məcbur olmuş həmcinslərini və qız qohumlarını görmür, onlar üçün darıxırdı. Çünki kəndlərində qız uşaqları üçün bir dənə də olsun, məktəb, bağça yoxdur.\nO, qadınlar, qızlarla bağlı hadisələrin şərəf məsələsinə çevrildiyi mühafizəkar Baloç tayfasında dünyaya göz açıb. Ailənin ilk övladıdır. Ailəsi oğlan uşağı arzulasa da, "şanssız”lardan idilər, qız övladları doğuldu. Qız uşaqlarını evin dörd divarı arasında böyütmək onların tayfasında minilliyin ənənəsi idi. Onun həmcinslərindən bir fərqi var idi – universitet məzunu olan əmisi ona dünyanı görüb-tanımaq, cəmiyyətin canlı orqanizmi olmaq fürsəti verdi. Bir də bəxti onda gətirmişdi ki, ona həm oğlan, həm qız uşaqlarına verilən ad qoyulmuşdu. Bu addan ümidlə yapışan əmisi balacaya fərqli bir gələcək yaratmaq üçün işıq yolu gördü. Onu oğlan uşağı kimi böyütməyə qərar verdi.\nƏmisi heç vaxt itirmədən üç aylıq ikən qızı oğlana çevirdi. Ona oğlan paltarları alıb, geyindirtdi. Bu qız çölə çıxır, hamı ilə danışır, oynayır, oğlan uşaqları ilə bağçaya, məktəbə gedirdi. Sərbəst, özünəinamlı idi. Kənddə yaşayan qızların və qadınların hər gün qarşılaşdığı ədalətsizliyi, haqsızlığı görür və qeyd edirdi. Kəndə rayon mərkəzindən gələn qəzet birinci evin ən yaşlı kişisinə təqdim olunur, sonra yaş sırası ilə digər kişilər oxuyurdu. Qəzet qadınların əlinə düşəndə ya oxuya bilmirdilər, oxusalar da xəbərin bir dəyəri qalmırdı.\nQızcığaz səkkizinci sinfi beləcə tamamladı. Rahatlıq yavaş-yavaş yerini qorxulara verməyə başladı. Təhsilinə davam etməsi üçün seçə biləcəyi bircə lisey var idi, o da kənddən beş kilometr uzaqda yerləşirdi. Bu isə onun təhsil həyatının sonu demək idi. Oğlanların velosipedləri vardı, sərbəst idilər, kimsə hara getdiklərini soruşmazdı. Onlar kimi davranıb, böyüsə də, atasının onun təkbaşına səyahət etməsinə, velosiped sürməsinə əsla icazə verməyəcəyini bilirdi: "Buna göz yuma bilmərəm, hər gün səninlə o qədər yolu gedib-gəlməyə, səni aparıb-gətirməyə də vaxtım yoxdur. Təəssüf ki, bu alınmayacaq”. Çox kədərləndi, yol bitmişdi. Amma yenə bir möcüzə baş verdi. Yay tətilini onlarda keçirən qohumu doqquz-onuncu sinif materiallarını gətirib, proqramın əsas hissəsini ona mənimsətdi. Bu üsulla aradakı fərqi nisbətən də olsa, bağladı.\nHaqqında danışdığım bu qız indi sizin qarşınızda dayanan Şamemdir, mənəm.\n(Alqış sədaları eşidilir)\nƏsrlərdir ki, insanlar şəxsiyyət olmaq, qazanmaq, göstərmək üçün mübarizə aparır. İnsanlar bu şəxsiyyəti, milliyyətləri, etnik bağlarına görə, sevilib, qəbul edilir, onlara bu və ya digər dərəcədə imtiyaz verilir. Ya da elə məhz bu sadaladığım səbəblərdən onları adam saymır, görməzdən gəlir, hətta nifrət edirlər. Dünyanın harasında yaşayırsınız yaşayın, şəxsiyyət vəsiqəsi sizin cəmiyyətdəki statusunuzu, yerinizi müəyyənləşdirir. Məsələn, mənim fikrimi bilmək istəsəniz, bu ayrı-seçkiliyə, bu suallara nifrət edirəm. Çünki dünyada milyonlarla insan sırf qız olaraq doğulduğu üçün nəinki müəyyən bir kimlikdən, ən ibtidai hüquqlarından belə məhrum edilir. Əgər əmim olmasaydı, oğlan uşağı kimi böyüməsəydim, məni də eyni tale gözləyirdi. Evdə təhsil müddəti də bitdikdən sonra kollecə qəbul prosesi belə mənim üçün olduqca çətin keçdi. Üç gün qərarlı və ağır aclıq elədim.\nAmma sonda kollecə getmək üçün icazə aldım.\nBeləcə kollecdən məzun oldum. İki il sonra isə universitet zamanı gəldi. Atam isə bütün fikrini qardaşlarımın gələcəyinə yönləndirmişdi. Onlar məktəbə, kollecə getməli, oxumalı, yaxşı iş qurmalı, ailəyə dəstək verməli idilər. Və təbii ki, mənim yerim bəlli idi – ev. Amma mən bu fikri birmənalı şəkildə özümə yaxın buraxmadım. Qadınlara tibbi xidmət göstərə bilmək üçün peşə təlimlərinə qoşuldum. Sonra isə ucqar əraziləri inkişaf etdirmək məqsədilə həyata keçirilən bir layihə ilə tanış oldum. Bu isə tamamilə təsadüf nəticəsində baş verdi, bəlkə də, möcüzə. Evdən qaçdım. "Thardeep Regional İnkişaf Proqramı”ndakı vakansiyaya sahib olmaq üçün beş saat yol getdim. Həyatımda ilk dəfə evimdən bu qədər uzaqlaşmışdım. Azadlığa bu qədər yaxın idim… Tale bütün kartları mənim xeyrimə oynadı, işi mənə verdilər. Amma ən çətin iş məni evdə gözləyirdi, atamla üzləşmək.\nArtıq qohum-əqrəba qızının orda-burda gəzinməsi, həddini aşmasına işarə edərək, atamı qorxudur, onu məsxərəyə qoyurdular. Evə qayıdanda ağlımda bircə fikir var idi – "Thardeep”dəki işi qəbul edib, həyata atılmaq. O gecə bütün əşyalarımı yığdım, atamın otağına girdim və bu gün üçün o qədər ötkəm olmayan bir səslə dedim: "Sabah tezdən bir avtobus gələcək. Əgər mənə inanırsansa, həqiqətən inanırsansa, məni oyandır və vağzala apar. İnanmırsansa da, səni başa düşərəm”. Cavab gözləmədən çıxdım. Səhər gözümü açanda atam başımın üstündə durmuşdu, məni vağzala aparmaq üçün gözləyirdi.\nMən sözün qüdrətini o gün anladım. Sözlərin könlümüzü necə fəth etdiyini, həyatımızda nə qədər əhəmiyyətli yer tutduğunu o gün ürəyimin dərinliyindən qopan o sözlərin nəticəsini görəndə başa düşdüm. Sözlərin insan taleyinə hökm etdiyini gördüm. "TRİP”-də doğulub, böyüdüyüm, bildiyim Pakistandan tamamilə fərqli, dərk etdiyimdən daha qarışıq bir ölkə tanıdım. O vaxta kimi mənə elə gəlirdi ki, çox çətin həyatım var. Amma burada Pakistanın başqa yerlərində yaşayan qadınların hekayələri ilə tanış oldum, insanlar yaşamağın nə olduğunu anlamadan ölüb gedirdilər. Bu təcrübə mənim gözlərimi açdı. 11 uşağı olan qadınlar var idi, uşaqlarına verməyə yemək tapmırdılar. Ən yaxında yerləşən quyudan su götürmək üçün hər gün 3 saat yol gedirdilər. Ən yaxın xəstəxana 32 kilometrlik məsafədə yerləşirdi. Əgər qadının doğuşu başlayıbsa, xəstəxanaya dəvə ilə aparırdılar. Bu uzaq yolda ölən qadınların sayı-hesabı bilinmirdi.\nBir sözlə, bu layihədə iştirak mənim üçün sıradan bir işdən daha dərin məna, əhəmiyyət kəsb edirdi. Əsl daxili gücümü gördüm. Maaş aldığım gündən hər ay evə pul göndərməyə başladım. Bunun nə demək olduğunu təkcə ailəm yox, bütün qohum-əqrəbam başa düşürdü. Təhsilin əhəmiyyətini mənim yerimə, yoluma baxaraq təzə-təzə dərk edirdilər. Çünki tez-tez artıq tanış ailələrin qızlarının məktəbə getdiyini eşidirdim. Qısa zaman sonra nisbətən böyük yaşda qızların da məktəbə getməsi asanlaşdı, ictimai razılıq gördü. İndi o kənddə məktəbə getməyən qız uşağı yoxdur. İndi qadınlar tibb məntəqəsində, polis şöbəsində öz vəzifələrini rahatlıqla icra edirlər.\nHəyat daha asan idi. Amma qəlbimin dərinliklərində bu köklü dəyişikliklərə ölkəmin daha çox ehtiyacı olduğunu duyurdum. Odur ki, "TRİP” layihəsi ilə müqaviləm bitən kimi "Acumen Fellowship” proqramına qoşuldum. Burada Pakistanın fərqli regionlarından özüm kimi liderlərlə tanış oldum. Mənim keçdiyim yol çox sadə, təhlükəsiz imiş. Burada ölümü gözə almış, dəfələrlə sui-qəsddən xilas olmuş, sevdikləri tərəfindən rədd edilmiş insanlar var idi. Onları tanıdıqca liderliyin, inqilabi keyfiyyətlərin nə olduğunu daha yaxşı dərk etdim. Kəndə qayıtmaq qərarı aldım. Avtobusla iki saatlıq uzaqlıqda yerləşən rayon məktəbində müəllim kimi işə başladım. Hər gün o qədər yolu gedib-gəlmək çətin idi, amma hələ ilk gündən bu qərarın doğruluğuna inandım. İlk girdiyim sinif otağında bir otaq dolusu Şamemin xəyallarla qaynayan gözlərinin mənə zilləndiyini gördüm. Bu, bir zaman mənim də gözlərimdə parlayan, həyatıma yön verən azadlıq xəyalı idi.\nQızlar bu qədər uzaq yolu qət edib gəlir, ümidlə oturub, gözləyir və heç nə öyrənmədən evlərinə qayıdırdılar. Öyrənməyə həvəsliydilər, amma məktəbdə işini düzgün icra edən yox idi. Bununla barışmadım, sistemə uyğunlaşmadım. Bu yoldan geri dönüş yox idi. Mən həyatımın məqsədini tapmışdım. Təlim-təhsil prosesinin təşkilində mənə kömək edə biləcək dostlara üz tutdum. Sinifdənxaric fəaliyyətlər, qiraət saatları, kitablarla qızlarıma kəndin sərhədlərindən kənardakı dünyanı tanıtdırdım. Onları dünya liderlərinin həyatları, mübarizə yolları ilə tanış etdim – Martin Lüter, Nelson Mandela… Keçən il şagirdlərimin 65%-i təhsilini davam etdirmək üçün kollecə imtahan verdi və qəbul oldular. Mən isə dayanmıram, işləyirəm. İndi isə təhsilin təşkili sahəsində doktorluq dissertasiyamı tamamlamağa çalışıram.\nBunu isə bir fəxri adım olsun deyə eləmədim. Regional təhsil sistemində idarəedici mövqeyə gəlib, daha sərbəst qərar ala bilmək, dəyişikliklərə daha sürətlə getmək imkanı qazanmaq üçün bu addımı atdım. Azyaşlıların nikahının, uşaq və ana ölümlərinin, erkən hamiləliyin gətirdiyi çoxsaylı xəstəliklərin qarşısını almağın, göstəriciləri aşağı salmağın başqa yolu yoxdur, qızların təhsil prosesində yerini, payını artırmadıqca dünyada sülhün bərqərar olmasını gözləməyək. Məhz buna görə də, bu prosesin davamlılığını təmin etmək üçün ictimai şəkildə həmrəy davranmalıyıq. Məqsədimə yaxın deyiləm, amma bir günümü belə ona doğru bir addım atmadan başa düşmürəm. Yol çətindir. Amma mənim xəyallarım var və dönüb geriyə boylanmağa heç niyyətim yoxdur. Təşəkkürlər!


Onu bağışlamaq olarmı? – Harmoniya\nPosted on 25 May 2018 by harmoniya\nHər bir insanın tərbiyəsindən, şəxsi keyfiyyətlərindən asılı olaraq dünyaya baxışı formalaşır. İnsanlar arasında münaqişələr, incikliklər yaranır. İnsan kimdənsə inciyir və daxilində qəzəb hissi oyanır. İnciklik – gizlədilmiş qəzəb deməkdir.\nHər birimiz nə vaxtsa kiminsə tərəfindən incidilmişik, pis rəftara məruz qalmışıq. Hər birimiz də kiminsə xətrinə dəymişik, hansısa xoşagəlməz söz və ya hərəkət ilə kimisə narahat etmişik, qəzəbləndirmişik. Elə olub ki , kiminləsə istəmədən pis rəftar edirik və sonra vicdan əzabı çəkirik. Düzdür, bu hissləri hər kəsə aid etmək olmaz.\nAdətən qəlbimizi yaxın, dəyər verdiyimiz insanlar yaralayır. Yaxın adam xətrimizə dəyəndə, sanki dünyamız məhv olur. Özümüzə söz veririk ki, onu heç vaxt bağışlamarıq.\nLakin nəzərə almalıyıq ki, bağışlamaq bacarığı çox vacıbdir. Bağışlamağı bacaran insan gözəl, təmiz daxili aləmə malikdir. Əlbəttə bağışlamaq çox çətindir. Hər birimiz bilirik ki, bu ağır bir yükdür. Həqiqətən, mənfi fikirlər insanın əhval-ruhiyyəsinə təsir göstərir, ürəyimizdə qalan incikliklər bir çox problemlər yaradır. Başqa insanlarla ünsiyyətdən, ailədən, işdən yayındırır. Biz qəzəbin tələsinə düşürük. Həmin anlarda ətrafımızdakı heç bir günahı olmayan yaxınlarla belə aqressiv, kobud davranırıq. Bu hissdən elə də asanlıqla azad ola bilmirik. Lakin təcrübələr göstərir ki, bu hissdən xilas olmaq insanın sağlamlığına və ümumiyyətlə, həyatına müsbət təsir göstərir.\nBağışlamağı bacarmayan insan mənfi emosiyalarla dolu olur. Nəticədə insan hər cür xəstəliklərlə üzləşir. Xəstəliklərin yaranmasına stress səbəb olur. İnsanın beyni stress harmonları olan kortizol və adrenalini artıq dozada yaratmaq üçün endokrin sisteminə siqnal göndərir. Bunun nəticəsində əzələ gərginliyi yaranır və qan təzyiqi artır. Ürək döyüntülərinə və ümumiyyətlə, immun sisteminin zəifləməsinə səbəb olur.\nBağışlamağı necə öyrənək? İlk növbədə incikliyin, narazılığın səbəbini aydınlaşdırmaq lazımdır. Elə olur ki, insan özü üçün araşdıranda incikliyin səbəbinin o qədər də mühüm olmadığını anlayır.\n“Onu heç vaxt bağışlamaram” deməkdən öncə özünüzü həmin adamın yerinə qoyun və onu anlamağa cəhd göstərin. Qeyd etdiyim kimi, elə anlar olar bilər ki, özünüz də istəmədən kiminsə xətrinə dəyə bilərsiz. İnsan ilk növbədə ona dəyən zərərə görə narahat olur. Bu məqamda kədərləndirən hadisənin təsadüfən və ya qəsdən baş verməsi onu maraqlandırmır . Bəzi insanlar öz inciklik hisslərinə qalib gələ bilmirlər və buna fərqli yanaşırlar. Bəziləri həqiqətən məyus olur, özlərini günahkar hiss edirlər, bəzilərisə qisas planı hazırlayırlar.\nBağışlamağı öyrənmək elə də çətin deyil. Lakin bağışlamağı istəmək, buna qarşı addım atmaq çətindir. Həmin an, həmin o incidiyimiz gün bağışlamaq vacib deyil. Bu nəinki çətindir, bəzən heç mümkün deyil. Əlbəttə bir az zaman lazımdır. Çünki həmin an insan həm qəzəbli olur, həm acı cəkir. Nə qədər vaxtın lazım olduğunu demək çətindir, çünki bu bir çox amillərdən asılıdır: sizin xətrinizə deyən insanla münasibətdən, incikliyin ciddiliyindən və s..\nBağışlayanda ürəkdən bağışlamaq lazımdır. Çünki əks halda incidiyin insana süni gülmək və ya istəmədən, özünü məcbur edərək onunla danışmaq insanı daxildən narahat edir. Bağışlamaq o demək deyil ki, olanları unuduruq və ya unutmalıyıq. Bağışlamaq həm də bağışladığımız insanın öz davranışını dəyişəcəyinə zəmanət vermir. Bağışlamaqla siz daxilinizdə olan qəzəb, inciklik və ağrıdan özünüzü azad edirsiz.\nİnsan gördüyü işi, etdiyi hərəkəti təhlil etməlidir. Nəyi pis, nəyi yaxşı etdiyini araşdırmalıdır. Pis hesab etdiklərini düzəltməyə çalışmalıdır. İnsan öz fikirlərinə, öz hərəkətlərinə, istifadə etdiyi kəlmələrə diqqət yetirsə, əlbəttə ki, özündə müsbət keyfiyyətləri formalaşdıraraq həm özünün, həm də ətrafdakıların hörmətini qazanar.\n← Paxıl olmaq pisdirmi?!\nGeyimdə rəng psixologiyası →


Alümina boruları standart bir keramika məhsulu kimi. Alumina, son dərəcə yüksək temperatur sabitliyi, kimyəvi korroziyaya davamlılığı və yüksək aşınma və aşınma müqavimət göstərən 1650 ° C-ə qədər temperatur ala bilər.\n99% alüminium boruların inkişaf etmiş bir sıra təklif edirik.\nAçıq və qapalı ucları\nXüsusi uzunluqlara kəsilmiş müxtəlif ölçülər\n24 saat ərzində fond maddələri göndərildi\nExpress haqqı ilə eyni gündə göndərmə\n48 saat ərzində xüsusi uzunluqlu borular göndərildi\nXətti genişləndirmə əmsalı\n* 10-3j / (kq * k)\nDielektrik Daimi (1MHz)\nDielektrik itki bucağı\nLampalarda və fənərlərdə, elektron cihazlarda, partlayış nozzle, avtomobil hissələri, izolyasiya materialının aşınmaya davamlı hissələri və s.\nRəsminizə görə OEM və OBM edə bilərik və tələb edə bilərik\nQablaşdırma: İxrac taxta hallarda təhlükəsiz qablaşdırma


Vladimir Putin İlham Əliyevi yubileyi münasibəti ilə təbrik etdi – RİA24.AZ\nVladimir Putin İlham Əliyevi yubileyi münasibəti ilə təbrik etdi\nSiz haqlı olaraq, istər həmvətənləriniz arasında, istərsə də beynəlxalq aləmdə ən mürəkkəb vəziyyətlərdə belə ölçülüb-biçilmiş, uzaqgörən qərarlar qəbul etməyi bacaran müdrik və təcrübəli dövlət xadimi kimi nüfuz qazanmısınız. Sizin rəhbərliyinizlə Azərbaycanın iqtisadi, sosial və digər sahələrdə əldə etdiyi uğurlar hamı tərəfindən etiraf olunur.\nBizim yoldaşlıq münasibətlərimizi yüksək qiymətləndirirəm. Rusiya-Azərbaycan strateji tərəfdaşlığının daha da inkişaf etdirilməsi, həmçinin regional sabitliyin və təhlükəsizliyin möhkəmləndirilməsi naminə Sizinlə konstruktiv, məzmunlu dialoqun və sıx birgə fəaliyyətin davam etdirilməsinə şad olaram.\nSizə səmimi qəlbdən möhkəm cansağlığı, firavanlıq və uğurlar arzulayıram.\nFürsətdən istifadə edib ailənizə mənim səmimi salamlarımı çatdırmağınızı xahiş edirəm”.\n← Vladimir Putin Azərbaycan Prezidentinin liderlik xüsusiyyətlərini yüksək qiymətləndirib\nBolqarıstan Prezidenti İlham Əliyevə zəng etdi →


Zarafatın həddi » INFORM.az - Information Portal\nINFORM.az » Şərhlər » Zarafatın həddi\nYaxud yersiz zarafat bizi üzəndə\nYerində edilən zarafatı hər kəs qəbul edir. Niyə də etməsin.. Üz gülür, könül açılır, insan xoşhal olur, bir anlıq da olsa qəmdən-qüssədən, gərginlikdən uzaqlaşır. Zatən zarafatın tərifi, mahiyyəti də elə budur. Gün ərzində ən azı 10-15 dəqiqə gülmək insan orqanizmi, xüsusilə ürək və qan-damar sistemi üçün çox xeyirlidir deyirlər. Bu missiyaya xidmət edən bir çoxları çevrəmizdə nə yaxşı ki var; “filankəs çox zaraftçıl insandır” deyimi də elə belələrinin ünvanına səslənir… Çünki əsil zarafat mənəvi qida, ruhun ehtiyacıdır. Həzrət Peyğəmbər (s) buyurub: “Mömin zaraftcıl və xoştəbiətli, münafiq isə həmişə qəmgin və qəzəbli olur. Çifayda ki, bu gün zarafat pərdəsi altında bir çoxları istədikləri sözü, nöqsanı deyir, rişxənd edir, heysiyyətə toxunurlar. Özü də gülə-gülə. Məsələ qəlizləşəndə isə “əşi, zarafat edirəm” deyibən bir növ dediklərindən qaçırla. Deməli bu, məqsədli şəkildə edilən “zarafat”dır.\nƏlə salmaq, qəlbi sındırmaq üçün edilən və ya deyilən zarafat artıq öz adı ilə qəbul olunmur, yəni, bu, bizim bildiyimiz zarafat deyil artıq. Bir hədisdə belə buyurulub: “Allahın sevdiyi şəxslərdən biri də nalayiq sözlər demədən zarafat edən şəxsdir”. Zarafatı dostluğun qayçısı adlandıranlar da tam haqlıdırlar; çünki münasibətləri kəsə bilir. Xəbər manşetlərində “İki dostun zarafatı bıçaqlanma ilə nəticələndi”, “Zarafat faciə ilə bitdi” kimi başlıqlara da az rast gəlməmişik. Çox təəssüf ki, bunlar hələ də bir çoxlarına ibrət dərsi olmayıb. Qədim Yunan filosofu Pifaqor isə deyib ki, zarafatı da duz kimi qədərində istifadə etmək lazımdır. Əks təqdirdə yeyilməyəcək... Yəni ki, zarafat da bir həddə qədər olmalıdır. Aşdımı, hər şey bitəcək. Ətrafımızda bəzən elə insanlarla qarşılaşırıq ki, özləri hər cür zarafat etdiyi halda, başqalarının zarafatına don geyindirir. Birinin normal qarşıladığı zarafatı qəbul etməyən insanlar da var. Belələrinə bəzən yumor hissi olmayanlar da deyilir. İstənilən zarafat o adamın xətrinə dəyir. Bir sözlə, cəmiyyətdə zarafat edən və zarafat edilən minlərlə fərqli xarakterə, duyuma malik inssanlar var. Ona görə də əgər edəcəyin zarafatdan zövq verə və nəticədə özün də zövq ala bilmirsənsə, o tip insanlarla etməmək məsləhətdi. Çünki eyni zarafat bir insanı güldürsə də, bəzi insanlar bunun tam tərsi olaraq təpki göstərir. Yəni, yaxşı tanımadığınız, psixologiyasına yaxşı bələd olmadığınız admlarla zarafat etmək nəinki onu güldürməyəcək, bəlkə də sizi ağladacaq...\nCəmiyyət içərisində zarafat etməyi bacaran böyük insanlar olub. Hətta o dərəcədə sevilib ki, onların zarafatı bu gün lətifəyə, zərbi-məsələ çevrilib. Və bu gün də sevilə-sevilə deyilməkdə, dinlənilməkdədir..\nGəlin nə sözü, nə də zarafatı urvatsız etməyək. Ağzımızdan çıxan sözün qiymətini, dəyərini bilək. Elə zarafatın da ..\nFransız mətbuatından iyrənc zarafat!\n15 sentyabr / 11:44\n"Facebook" profilinizə kimlərin baxdığını öyrənmək istəyirsiniz?\n11 sentyabr / 15:33\nDünyanı ayağa qaldıran Aylanı yumor mövzusu edən gənc cəzalandırıldı\n07 sentyabr / 15:45\n"Futbolçular yaxşı oynadılar"\n03 sentyabr / 23:56\nPapanın çıxışı gülüşə səbəb oldu\n20 avqust / 13:11


ASUS VivoBook 15 K513EQ-NB74 Kupit v Baku. Nazik noutbuk Bakida ucuz satışı qiyməti kredite almaq\nASUS VivoBook 15 K513EQ-NB74 ən son istehsal edilən modellərdən biridir. Yüksək keyfiyyətli və uzun müddət stabil çalışmağı isə, istifadəçi üçün ideal seçimdir. ASUS VivoBook 15 K513EQ-NB74 modelini Bakıda dükanımızdan sizə münasib qiymətə sifariş edə bilərsiniz. Dükanımız istər online istərsə də real olaraq satdığı hər bir texnikaya yazılı rəsmi zəmanət təqdim edir. Daha ətraflı məlumat almaq üçün dülkanımızın menecerləri ilə əlaqə saxlayın. ASUS VivoBook 15 K513EQ-NB74 Bakıda ucuz satis qiymeti almaq və endirimlər üçün dükanımıza müraciət edin. Ucuz qiymətə kredite almaq istəyirsinizsə dükanımızla əlaqə saxlayln. Hissə-hissə almaq üçün yalnız şəxsiyyət vəsiqəsi lazımdır. Kredit qiymət üçün malın üzərində hissə-hissə ödəmə düyməsinə klik edin və 3,6,9,12 aylıq ödəniş üçün məbləği görə bilərsiniz. Cəmi 15 dəqiqəyə banka gedmədən daxili kreditlə ucuz qiymətə ala bilərsiniz.\nASUS VivoBook 15 K513EQ-NB74 Bakıda ucuz qiymətə almaq üçün CompStore İnternet-maqazini müraciət edin.\nASUS VivoBook 15 K513EQ-NB74 Qiymeti Bakıda rəsmi zəmanətlə ucuz qiymətə hissə hissə ödəmə ilə almaq.\nASUS VivoBook 15 K513EQ-NB74 Ucuz qiymətə, Rəsmi zəmanət, Hissə-Hissə ödəmə, köçürmə ilə bizim ünvandan əldə edə bilərsiniz. Bakıda ASUS noutbuk qiymetləri və satışı ilə buradan tanış ola bilərsiz\nASUS VivoBook 15 K513EQ-NB74


Məzhəblərarası qarşıdurma bizə nə verir? (1-ci hissə)\nŞİƏLİYİ FARSLARMI YARADIB?\nSon illərdə dini informasiya axınının çoxalması özü ilə müsbət nəticələr gətirsə də, fəsadlar da yaratmamış deyil.\nBəzi sosial şəbəkələrdə dini-məzhəbi mövzuda yayılan informasiyalar bir sıra hallarda həqiqəti əks etdirmir və dezinformasiya xarakteri daşıyır.\nBu, əsasən məzhəb mübahisələri üzərində qurulmuş, bir birinin məzhəbini aşağılamağa cəhd edən yazılarda xüsusən açıq nəzərə çarpır.\nDüzdür, bu kimi halların əksəriyyətində vəhhabi izini müşahidə etmək mümkündür. Belə ki, vəhhabi yazarları tərəfindən şiə məzhəbinə qarşı əsassız və aşağılayıcı ittihamlar irəli sürülür. Bundan qıcıqlanan bəzi şiə yazarlar tərəfindən də bu yazılara əks-reaksiya olaraq bəzən əsaslı olsa da, bəzən konkret vəhabiliyi deyil, ümumən əhli-sünnənin məzhəbini aşağılayan əsassız yazılara yol verilir. Bu da, aydın məsələdir ki, sünni məzhəbli oxucularda mənfi fikrilərin formalaşmasına səbəb olur. Hər iki tərəf bir-birinə qarşı heç bir əsası olmayan iddialar irəli sürür, bir-birini ən absurd günahlarda təqsirləndirir. Bu halların bir qismi məlumatsızlıq, metodoloji qaydalara riayət etməmək zəminində baş versə də, bəzi hallarda sırf təəsübkeşliyin və qərəzçiliyin şahidi oluruq.\nMəsələn, sosial şəbəkələrdə vəhabi yuzerlır vasitəsilə şiə (cəfəri) məzhəbinə və şiələrə qarşı irəli sürülən ittiahmların içində aşağıdakılara tez-tez rast gəlirik:\nŞiəliyi farslar yaradıblar. Şiəlik Səfəvilər zamanında yaradılıb. Şiəliyi Abdullah ibn Səba adlı yəhudi yaradıb.\nŞiələr səhabələri söyüb təhqir edirlər. Şiələr Aişəni söyür, ona əxlaqsızlıq nisbət verirlər.\nŞiələr ikiüzlü və riyakardırlar. Təqiyyə onlarda əsasdır deyə, öz aralarında bir cürdürlər, sünnilərlə ünsiyyətdə təqiyyə edib özlərini başqa cür göstərirlər.\nŞiələr Kərbəla, Məşhəd ziyarətini həccə bərabər tuturlar, bu ziyarətlərə gedənin boynundan həcc təklifi götürülür, deyirlər.\nŞiə alimləri həmişə sünnilərə qarşı düşmənçilik ediblər.\nVə sairə və ilaxır...\nŞiə cameəsində də bəzən əhli-sünnə müsəlmanlara qarşı bəzi həqiqətdən uzaq, müəyyən hallarda hətta qərəzli təsəvvürlərin mövcud olduğunu görürük. Məsələn,\nSünnilər nasibidir, üzdə bir söz desələr də, həqiqətdə onlar Əhli-beytlə düşməndirlər.\nSünnilərin fiqhi heç nəyə əsaslanmır, onların alimləri həmişə özlərindən fətva verirlər.\nSunni fiqhində bir sıra əxlaqa qəti uyğun olmayan fətvalar haqda iddialar.\nSünni kitablarında mövcud olan bütün hədislər etibarsızdır, onların heç birinə inanmaq olmaz və hansı hədis əhli-sünnə kitabından rəvayət olunursa, onu təkzib etmək lazımdır.\nBu cür təsəvvürlərin, təəssüf ki, yayılmış olduğunu və müsəlmanların beynində ciddi fəsadlar yaratdığını nəzərə alaraq, onlara silsilə şəklində qısa formada cavab verməyi qərara aldıq. Bu silsilə yazılarda hər bir iddianı incələyərək, qərəzsiz, tutarlı və sadə dəlillərlə onlara cavab verməyə və həqiqəti açıb göstərməyə çalışacağıq.\nŞiəliyi farslarmı yaradıb?\nSosial şəbəkələrdə rastlaşdığımız, məzhəblərəarası ədavəti qızışdırmağa yönəlmiş səhv iddialardan biri də guya şiəliyin lap ilk zamanlardan İranla bağlı olması və bütün məşhur şiə alimlərinin fars köklü olması iddiasıdır. Bəzən bu iddialar daha da absurd forma alır. İddia olunur ki, ümumiyyətlə şiəliyi Səfəvilər zamanında yaşamış fars alimləri ixtira etmişlər. Beləliklə, yaşı İslamın yaşı qədər qədim olan şiə məzhəbinin tarixini bir millətin adı ilə və son 400 illik bir zaman kəsimi ilə məhdudlaşdırmağa çalışırlar. Bu cür iddialar günümüzdə əsasən sələfi (vəhhabi) cərəyanının nümayəndələri tərəfindən irəli sürülür. Həmin iddiaya qısa da olsa cavab verməyi qərara aldıq. Şiə məzhəbini İranla və fars xalqı ilə məhdudlaşdırmaq kökündən yanlış və qərəzli fikirdir. Doğrudur, Səfəvilər zamanında indiki İran ərazisində və qonşu bölgələrdə şiəlik özünün ən güclü ideoloji və siyasi hakimiyyət dövrünü yaşamışdır. Amma bu məzhəb Səfəvilərdən çox-çox əvvəl, Peyğəmbər zamanında mövcud olmuşdur. İlk şiələrin etnik tərkibinə nəzər salsaq (Salman kimi bəzi istisnaları çıxmaqla), onların əksəriyyətinin təmiz ərəb qanına sahib olduğunu görürük. İran böyük ölkə olduğu üçün burada tarixin müəyyən dövrlərində həm sünni, həm də şiə məzhəbləri mövcud olmuş və inkişaf etmişdir. Diqqətinizi ilk öncə bu fakta yönəltmək istərdik ki, əhli-sünnənin bir çox məşhur alimi fars mənşəlidir və ya farsların arasında yaşayıb-yaratmışdır. Müsəlmanlar tərəfindən Sasani İranı fəth edildikdən sonra əsgərlərin bir hissəsi bu ərazilərdə məskunlaşdı. Həmçinin Ərəbistan, Yəmən və İraqdan da bəzi ərəb qəbilələri bu yerlərə köç etdilər. Yerli əhali İslamı sürətlə qəbul edirdi. Onların arasında dini təhsilə yönələnlər az deyildi. Bunların bir qismi sonralar böyük müsəlman alimi kimi dünyada tanındı. Əhli-sünnənin bir çox məşhur elm xadiminin fars millətinə mənsub olduğunu və ulu əsdadlarının İslamdan əvvəl atəşpərəst olduqlarını görürük. Bir qisim alimlərin əcdadı köklü ərəb qəbilələri ilə bağlılıq qurmuş (vəla bağlılığı) və həmin qəbilələrin nəsəbi ilə adlanmışlar. Ərəb ənənəsinə görə, ərəb olmayan və yaxud zəif və kiçik ərəb qəbiləsinə mənsub olan bir şəxs güclü qəbilələrdən birinin mənsubu ilə dostluq yaradır və onun himayəsinə sığınırdı. Bəzən isə zəif şəxs güclü qəbilə mənsubunun xidmətinə daxil olurdu. Bu cür himayə onun gələcəkdə təhlükəsiz yaşamasına və bəzi üstünlüklərdən faydalanmasına şərait yaradırdı. Bu cür himayədə olanlara “məvali” deyirdilər, bu cür bağlılıq isə “vəla” adlanırdı. Nəhayət, bəzi alimlər də ərəb mənşəli olmuş, amma bütün ömürləri boyu indiki İran ərazisində yaşayıb-yaratmışlar. Aşağıda onlardan bəzi nümunələr təqdim olunur.\nBuxarinin tam nəsəbi belədir: Mühəmməd ibn İsmail ibn İbrahim ibn Müğirə ibn Bərdizbeh. Fars (pəhləvi) dilində “bərdizbeh” sözünün “əkinçi” mənası bildirdiyini yazırlar. Bərdizbeh atəşpərəst olmuş və bu əqidə ilə də dünyasını dəyişmişdir. Buxarinin ulu əcdadları atəşpərəst dinində olmuşlar. Bu nəsildən İslamı qəbul edən ilk şəxs Buxarinin atasının babası Müğirədir. O, Buxara valisi Yəman əl-Cüfinin dəvəti ilə müsəlman oldu. O zamankı qaydalara görə, başqa dində olan şəxs kimin dəvəti ilə müsəlman olurdusa, “vəla” nisbəti ilə onun qəbiləsinə aid edilirdi. Buna görə də Buxari “Cüfi” kimi də tanınır, baxmayaraq ki bu qəbilə ilə nəsəb bağlılığı yoxdur və kök etibarilə farsdır. Bu barədə Buxarinin geniş tərcümeyi-halını yazan bütün mənbələr məlumat vermişlər. O cümlədən, “Səhihi-Buxari”nin müxtəsər şərhi olan Zəbidinin “Təcridüs-sərih” kitabının müqəddiməsində, K.M.Şanəçinin “Elmül-hədis” risaləsində də buna rast gəlirik. Buxari orta əsrlərdə Xorasan vilayətinə tabe olan Buxara şəhərində doğulmuş, bəzi səfərləri və sürgünləri çıxmaqla Orta Asiya ərazisində fəaliyyət göstərmişdir. Məzarı da Buxaradadır.\nAltı hədis kitabından ikincisinin müəllifi Müslimin soykökü belədir: Müslim ibn Həccac ibn Müslim ibn Vərd ibn Kovşaz Qüşeyri Nişaburi. O, Xorasanın Nişabur şəhərində doğulmuş, müxtəlif şəhərlərə səfərlər etmiş, yenə Nişabur ətrafında vəfat etmişdir. Nəsəbindən göründüyü kimi, alimi Qüşeyr adlı ərəb qəbiləsinə aid edirlər. Bəzi mənbələrdə alimin böyük ərəb qəbilələrindən olan Bəni-Qüşeyrdən olduğu bildirilir. Amma bəzi mötəbər mənbələr isə onun da əcdadının Buxari kimi vəla nisbəti ilə ərəblərə mənsub olması yazılıb. Yəni Müslimin ulu əcdadı da Bəni-Qüşeyrin dəvəti ilə İslamı qəbul etdikdən sonra bu qəbiləyə mənsub sayılmışdır. İslam tarixində ən mötəbər ənsab kitablarından olan Səmaninin “Ənsab”ında (10-cu cild, səh. 155-156) Müslimin adı Qüşeyr qəbiləsinə vəla səbəbi ilə mənsub olanların sırasında çəkilir. Müslimin ulu əcdadlarından birinin Kovşaz (və ya Kuşan) adını daşıması da bu nəslin fars mənşəli olduğunu göstərir.\n(ardı - http://kitab.hicabli.az/article.php?id=5508)\nMeqalenin adı : Məzhəblərarası qarşıdurma bizə nə verir? (1-ci hissə)\nElave edildi : 08.07.2017|15:35\nOxunub : 844\nAna sehife » Məzhəblərarası qarşıdurma


MTN icazəsiz beynəlxalq rabitə xidməti yaradan dəstəni həbs edib\nDəstə üzvləri Rabitə Nazirliyinin beynəlxalq avtomat telefon stansiyasında qeydiyyatdan keçmədən icazəsiz beynəlxalq telefon danışıqları təşkil edib.\nAzərbaycan Milli Təhlükəsizlik Nazirliyi (MTN) ölkənin Rabitə və İnformasiya Texnologiyaları Nazirliyinə külli ziyan vuran dəstəni yaxalaması haqda açıqlama yayıb.\nDəstə üzvləri Zeynalov, Bazay Vahabov, Abbas Hacıyev, Şahin Fərhadov və İlham Məmmədov qanunsuz sahibkarlıq fəaliyyəti göstəriblər. Bu şəxslər “Azerfon” MMC-nin mobil operator şəbəkəsində birtərəfli telefon danışıqları təşkil edən avadanlığa xüsusi texniki vasitələr qoşmaqla icazəsiz beynəlxalq rabitə xidməti yaratmaq kimi cinayətə yol veriblər. Onlar xaricdə istehsal edilən “GSM” kanalpaylayıcılarını və s. texniki avadanlıqları əldə edərək onları Bakı, Sumqayıt və Xırdalan şəhərlərində müxtəlif ünvanlarda yerləşən mənzillərə quraşdırıblar.\nDəstə üzvləri “Azerfon” MMC-yə məxsus, ayrı-ayrı şəxslərin adına sənədləşdirilən 51 ədəd “GSM” mobil telefon nömrəsi alaraq, bu nömrələri xüsusi texniki avadanlıqlara daxil etmək yolu ilə İnternetə qoşularaq Rabitə Nazirliyinin beynəlxalq avtomat telefon stansiyasında qeydiyyatdan keçmədən icazəsiz birtərəfli beynəlxalq telefon danışıqlarının ölkə rabitə şəbəkəsinə daxil olmasını təşkil ediblər. Göstərilən ünvanlara baxış keçirərkən avadanlıqlar işlək və şəbəkəyə qoşulmuş halda aşkar olunublar. Müəyyən edilib ki, qısa müddət ərzində qanunsuz təşkil edilən beynəlxalq telefon danışıqları nəticəsində nazirliyə təxminən 100 min manat ziyan vurulub.\nKompleks əməliyyat tədbirləri çərçivəsində MTN analoji daha bir cinayətin qarşısını alıb. Bu dəfə Çin vətəndaşı Lin Vei və s. eyni üsulla qanunsuz beynəlxalq danışıq xidməti həyata keçiriblər. Mənzillərə baxışlar zamanı avadanlıqların işlək və şəbəkəyə qoşulmuş vəziyyətdə olduğu, “Azerfon” MMC və “Bakcell Ltd” MMC-yə məxsus 8 min 500 manatdan artıq dəyərdə işlənmiş və 2 min 455 manatlıq istifadə edilməmiş ödəmə kartları aşkarlanıb.\nFaktlarla bağlı Azərbaycan Cinayət Məcəlləsinin 192.2.2-ci (külli miqdarda gəlir əldə etməklə qanunsuz sahibkarlıqla məşğul olma) maddəsi ilə cinayət işi başlanıb.\nCinayət işi üzrə bütün halların araşdırıldığı, hüquqazidd əməllərin digər iştirakçılarının aşkarlanması üçün əməliyyat-istintaq tədbirlərinin davam etdiyi bildirilir.


Piylənmə koronavirusa yoluxma riskini artırırmı? - "ACE2 a" FERMENTİ\nPiylənmənin ürək xəstəlikləri, xərçəng və 2-ci tip diabet də daxil olmaqla bir sıra xəstəliklərin riskini artırdığı bilinir.\nLent.az BBC-yə istinadən xəbər verir ki, erkən tədqiqatlar piylənmənin insanlarda Covid-19-a yoluxmasını artıra biləcəyini bildirir.\nBəs, bu niyə belədir?\nMütəxəssislər üzərində işlədikləri bir çox araşdırmada bu suala cavab tapmağa çalışıblar.\nİngiltərədəki Covid-19 xəstəsi olan təxminən 17 min nəfərdə aparılan bir araşdırmada bəlli olub ki, bədən kütləsi indeksi 30-dan çox olanların olmayanlara nisbətən 33 faiz daha çox ölüm riski var.\nNHS elektron sağlamlıq qeydlərinin ayrıca bir araşdırması artıq çəkili şəxslərin Covid-19-dan ölmə riskinin digərlərinə nisbətən iki dəfə artıq olduğunu göstərib. Tədqiqatçılar, ürək xəstəliyi və tip 2 diabet kimi piylənmə ilə əlaqəli digər sağlamlıq şərtlərinin də nəzərə alındığını bildiriblər.\nBöyük Britaniyanın reanimasiya şöbələrindəki ağır xəstələrin 34,5 faiz-inin artıq çəkili, 31,5 faizinin piylənməyə meylli olduğu və 7 faizinin isə hədsiz dərəcədə artıq çəkili olduğu bəlli olub. Bu isə sağlam bədən kütləsi indeksi olanlara (26 faiz) nisbətdə 73 faiz təşkil edib.\nBu rəqəmlər Britaniyanın 64 faiz artıq çəkili və piylənməyə meylli əhalisinin (35 faizi 25-29 və 29 faizinin isə 30 və ya daha çox bədən kütləsi indeksi) strukturuna bənzəyir. Bədən kütləsi indeksi şəxsin kiloqramla çəkisinin kvadrat metrlə hündürlüyə bölünməsi ilə hesablanır.\nQlobal piylənmənin yüksək nisbətlərini nəzərə alaraq, Dünya Piylənmə Federasiyası koronavirus xəstəliyinə yoluxanların böyük əksəriyyətinin "25-dən yuxarı bir bədən kütləsi indeksinə sahib şəxslər" olduğunu bildirib. ABŞ, İtaliya və Çində aparılmış ilkin araşdırmalar da bunun əhəmiyyətli bir risk faktoru olduğunu göstərir.\nYaşlanmaq, kişi olmaq və sağlamlıq problemlərinin gözardı etmək hamısı Covid-19 virusuna daha ağır yoluxmaya səbəb ola bilər.\nNə qədər artıq çəkiniz olsa, bir o qədər yağ gəzdirirsiniz, nə qədər az "fit formadasınızsa", ağciyər tutumunuz bir o qədər azalır. Bu o deməkdir ki, qana və bədənin ətrafına oksigen daxil olması daha böyük mübarizə tələb edəcək. Bu da ürəyə və qan dövranına təsir edir.\n"İnsanlar daha çox artıq çəkili olduqları üçün daha çox oksigenə tələbat yaranır. Yəni, bu, onların sisteminə daha çox təzyiq olduğunu göstərir", -Qlazqo Universitetindən professor Navid Sattar deyib.\nKoronavirus kimi infeksiya zamanı bu ağır ola bilər.\n"Nəticədə obez bədən əsas orqanlara oksigen çatışmazlığı yaradır", Reading Universitetindən doktor Dyan Sellayah deyir.\nReanimasiyada olan insanların nəfəs almağa və böyrək funksiyası ilə dəstəklənməyə daha çox ehtiyacının olmasının səbəbi artıq çəki və piylənmədir.\nElm adamları hüceyrələrdə mövcud olan ACE2 adlı bir fermentin virusun bədənə girməsin üçün əsas yol olduğunu tapıblar.\nBu molekulun piylənmiş insanlarda daha çox olan dəri altındakı və ya orqanlarının ətrafındakı yağlı toxumada olur.\nBu, həmin şəxslərin xəstəliyə tutulma riskinin daha yüksək olması və onunla xəstələnmə riskinin artmasının səbəbi ola bilər.\nİmmunitet sistemi də bundan təsirlənirmi?\nHər şeyin öncə bədənin immunitet olaraq bilinən virusla mübarizə qabiliyyəti obez insanlarda o qədər də yaxşı deyil, çünki bədən yağında olan makrofaglar adlanan immun hüceyrələr çox aktiv olduqda ciddi problemlər yaradır.\nAlimlərin fikrincə, immun sisteminin bu vəziyyətdə həddən artıq reaksiyası iltihab və həyati təhlükə yarada biləcək - 'sitokin fırtınasına' aparıb çıxara bilər.\n"Çox güman ki, virusa qarşı immunitetin reaksiyası obez şəxslərdə effektiv olmur. Bu, obezlik hallarının daha yüksək olduğu BAME keçmişi olan insanların virusa həssas qrup olduğunu izah edə bilər", - Dyan Sellayah deyir.\nBəs, başqa gizli problemlər ola bilərmi?\nPiylənmə tez-tez digər sağlamlıq problemlərini - zəif bir ürək və ya ağciyər, zəif işləyən böyrək və ya 2-ci tip şəkər xəstəliyini özü ilə birlikdə gətirir.\nBütün bunlar çox da üzə vurmur, o vaxta qədər ki, Covid-19 kimi ağır bir infeksiyanın inkişafı başlayır və bütün digər problemlərin hamısı bədəni əlavə stressə məruz qoyur.\nQan laxtalarının da bu dövrdə yaranması ehtimalı daha çoxdur, amma bunun səbəbi bəlli deyil.\nXəstəxanada müalicə necə?\nPiylənmə olan xəstələri reanimasiyada idarə etmək məsələsində problemlər var, çünki onları intubasiya etmək və çəkilərinə görə rentgen etmək daha çətindir.\nAğır xəstələrə daha rahat nəfəs almaq üçün yerində dönmək və ya meyllənmək daha çətin ola bilər.\nBədən yağını azaltmaq üçün nə edə bilərəm?\nƏn yaxşı yol sağlam, balanslı bir pəhrizə əməl etmək və mütəmadi olaraq məşq etməkdir.\nSürətli gəzinti, asta qaçış və velosiped sürmə, hətta məcburi sosial uzaqlaşdırma tədbirləri zamanı da yaxşı seçimdir.\nƏks təqdirdə, yavaş-yavaş yemək yeməyə çalışın və həddindən artıq yeməyə aludə ola biləcəyiniz vəziyyətlərdən qaçın.


Taksi sürücüsü: «Thank you, very good, good morning»\ningilis dili dərsidir. Dərsdə oturanların əksəriyyətinin yaşı 40-dan çoxdur. Söhbət taksi sürücülərindən gedir. «Bakı Taksi» MMC 500-dən çox taksi sürücüsünə dövlət hesabına ingilis dili kursları təşkil edir.\n«Thank you, very good, good morning, sonra... Bəzi sözləri bilirəm. Düzdür, yaxşı tələffüz etməsəm də əsas odur ki, mənasını başa düşürəm. Daha əvvəlki kimi turist nəsə deyəndə gözümü döyməyəcəm».\n«3 DƏRSƏ 20 SÖZ ÖYRƏNMİŞƏM...»\n45 yaşlı Nobət Məmmədov ingilis dilində öyrəndiyi bəzi sözləri bizimlə də bölüşür. Deyir ki, dərsləri yaxşı mənimsəmək üçün əlindən gələni edir. Amma gülərək onu da əlavə edir ki, 45 yaşda nəsə öyrənmək göründüyü kimi asan deyil:\n«Biz 3 dərsdir ki, iştirak edirik. 3 dərsə təxminən 20 söz öyrənmişəm. Məncə, bu yaşda 3 dərsə bu qədər söz öyrənmək pis nəticə deyil. Baxmayın, yaddaş da rol oynayır».\n«İMTAHANLARDAN KEÇƏ BİLMƏYƏNLƏR TAKSİ SÜRƏ BİLMƏYƏCƏK»\nAprelin sonundan başlanan kurslarda həftədə 2 dəfə dərs keçilir. Dərslər saat yarım davam edir. 6 qrupa bölünən «London taksi» sürücülərinə 3 müəllim dərs keçir. Sürücülərin bəziləri dərslərdə fəal iştirak edir, bəzilərinin gözü isə saatda qalıb, dərsin nə vaxt bitəcəyini gözləyirlər. Amma kursun sonunda yalnız imtahanlardan keçə bilənlərə «Eurovision» müsabiqəsi ərəfəsində taksi sürməyə icazə veriləcək.\nAprelin sonundan başlanan kurslarda həftədə 2 dəfə dərs keçilir\nOdur ki, əksəriyyət əlində kitab müəllimi diqqətlə dinləyib, bəlkə də ilk dəfə eşitdikləri sözləri tələffüz etməyə çalışır:\n- «Bizə nə lazımdırsa, onu öyrədirlər. Hələ yazdıqlarımızı tam əzbərləməmişik. Amma 5-10 günə bütün yeni sözləri öyrənməyə çalışırıq».\n- «Mənim uşaqlıqdan ingilis, rus dillərinə həvəsim olub. Məsələn, sərnişin gələndə «hello», gedəndə «bye-bye» və başqa sözləri öyrənirik. Amma təbii bizim o yaşımız deyil ki, lap yaxşı öyrənək».\n«SÜRÜCÜLƏRİN NƏTİCƏSİ YAXŞIDIR»\nİngilis dili müəllimi Nazir Ağayev deyir ki, tədris zamanı rastlaşdığı ən böyük problem sürücülərin dərsdə sakit otura bilməmələridir:\n«Dərslər əvvəl çətin gedirdi, indi yaxşılaşıb. Dərsi xüsusi metodika ilə qurmaq lazımdır ki, onlar dərsdə sakit otursunlar. Bir aylıq tədris proqramı turistlərin verəcəyi suallara uyğun qurulub. Yəni, turist sürücüdən nə soruşa bilər və sürücü ona necə cavab verməlidir. Məncə, bir aya istədiyimiz nəticə əldə ediləcək».\nSürücülərə yeni sözlər verilir. Dərsin sonunda isə iki sürücü yeni sözlərdən istifadə edərək sürücü və turistin dialoqunu qurur. Nazir Ağayev deyir ki, bu yolla onlar həm danışığı, həm də eşitməni inkişaf etdirirlər.\nTAKSİLƏRDƏ POS-TERMİNALLAR QURAŞDIRILACAQ\nİngilis dili dərslərindən sonra isə sürücülərə 10-15 dəqiqə ərzində POS-terminallardan istifadə qaydaları öyrədilir. Onların sualları cavablandırılır. «Eurovision»a kimi «London taksiləri»ndə kartla ödəməni təmin etmək üçün POS-terminallar quraşdırılacaq.\n40 yaşlı Mübariz Aslanov isə «London taksisi» sürmür, öz şəxsi maşınından taksi kimi istifadə edir. Deyir ki, onun maşınına POS-terminal quraşdırılması barədə heç nə deməyiblər. Heç ingilis dili dərsləri barədə də. Mübariz Aslanov isə turistlərlə işləmək üçün çıxış yolu tapıb.\nBekar olanda özü ingilis dilini öyrənir. İngilis dili müəllimi olan qonşusunun köməkliyi ilə artıq 100-ə qədər saymağı öyrənib:\n«10 GÜN OLAR SAYMAĞI ÖYRƏNMİŞƏM»\n«10 gün olar saymağı öyrənmişəm. Sabahdan bəzi ifadələri də öyrənməyə başlayacam. Məsələn, hara gedirsiz, qiyməti danışmaq və s. Düzü, bir az çətindir. Məsələn, «London taksiləri»nə dövlət hesabına xüsusi ingilis dili kursları təşkil olunub. Amma heyf ki, adi taksi sürücülərini bu kurslara cəlb etmirlər».\nBundan əvvəl Nəqliyyat Nazirliyi taksi sürücülərini özünün Londondan idxal etdiyi taksilərdən icarəyə götürməyə çağırırdı. Mayın 1-dən isə nazirlik Sovet istehsalı olan avtomobillər taksi xidmətindən yığışdırılacağını deyirdi.\nBakıda «Eurovision» mahnı yarışması mayın 22-də, 25-də və 26-da keçiriləcək.


"Kompensasiya alacağını ilk dəfə Unibank əməkdaşından eşidən müştərilərimiz də var" - Müsahibə | Banco.az\n"Kompensasiya alacağını ilk dəfə Unibank əməkdaşından eşidən müştərilərimiz də var" - Müsahibə\nBu həftə Unibankda kompensasiya ödənişləri başa çatır. Proses hansı mərhələdədir?\nOla bilərmi ki, hansısa müştərinin kompensasiya alacağından ümumiyyətlə xəbəri yoxdur?\nƏlaqə yaradılması ümumiyyətlə mümkün olmayan müştərilərin kompensasiya vəsaiti hansı formada ödəniləcək?\nHansı hallarda müştəriyə hesablanmış kompensasiya onun borcuna silinə bilər?


Həbsdəki cəbhəçi: “Əvvəl məhkəmələr yalançı şahidləri də olsa, çağırırdılar, indi buna da ehtiyac duymurlar” » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n12:22, 11 Aprel 2019 (Cümə axşamı) 235\nHəbsdəki cəbhəçi: “Əvvəl məhkəmələr yalançı şahidləri də olsa, çağırırdılar, indi buna da ehtiyac duymurlar”\nMilli Şuranın aprelin 6-na təyin etdiyi mitinq öncəsi AXCP-nin dörd üzvü həbs olunub ki, onlardan biri də Paşa Umudovdur. Martın 29-da Xətai Rayon Məhkəməsinin qərarıyla ona 15 sutka inzibati həbs verilib.\nP.Umudov küçədə ünvansız söyüş söyməkdə və onu intizama dəvət edən polis əməkdaşına müqavimət göstərməkdə ittiham olunub.\nP.Umudovun 15 günlük həbsi haqda qərardan apelyasiya şikayəti verilib. Aprelin 10-da Bakı Apelyasiya Məhkəməsində həmin şikayətə hakim Rəşad Abdulov baxıb. P.Umudovun vəkili Zibeydə Sadıqova bildirib ki, Xətai Rayon Məhkəməsi ancaq polislərin dediklərinə əsaslanaraq qərar çıxarıb. AXCP fəalı orada nə küçədə söyüş söydüyünü, nə də polisə müqavimət göstərdiyini desə də, hakim əhəmiyyət verməyib: "Paşa Umudov müxalifət partiyasının üzvüdür. Eyni vaxtda müxtəlif yerlərdə bu partiyanın daha üç üzvü həbs olunub və eyni maddə ilə cəzalandırılıb. Hüquqlarını müdafiə etdiyim şəxs bildirir ki, onların həbsinin səbəbi siyasi fəaliyyətlərilə bağlıdır. Hətta Paşa Umudov təəccübləndi ki, nə əcəb ona 30 sutka yox, 15 sutka veriblər. O, saxlanılarkən üstündə su sayğacına balans yükləmək üçün kart olub. Dediyinə görə, polislər özləri həyətə gəlib, onu aparmaq istəyəndə xahiş edib ki, imkan yaradın, kartı çatdırım, ailəm susuz qalmasın. Buna da imkan verməyiblər. Onu həyətdən polislərin gəlib apardığını qonşular da görüb. Amma məhkəmə Paşa Umudovun xeyrinə ifadə verə biləcək şahidlərin heç birini dindirməyib, videogörüntülərə baxmayıb”.\nVəkil P.Umudov haqqında Xətai Rayon Məhkəməsinin çıxardığı qərarın ləğvini, bəraətverici əsaslarla bu işə xitam verilməsini, onun hüquqlarını pozaraq qanunsuz saxlamış polislər haqqında isə xüsusi qərar çıxarılmasını istəyib.\nDaha sonra P.Umudov özü çıxış edib. Bildirib ki, martın 28-də su kartına pul yükləmək və çörək almaq üçün evdən çıxmışdı. Geri qayıdanda həyətdə "Prado” markalı bir maşın, yanında da iki nəfər mülkigeyimli görüb: "Mənə baxırdılar, yaxınlaşıb soruşdular ki, "Paşa sənsən?” Dedim ki, hə. Bildirdilər ki, "bizimlə getməlisən”. Nə baş verdiyini başa düşdüm. Başına gələn başmaqçı olar. Bundan əvvəl də eyni maddə ilə məni tutmuşdular. Heç onda da polisə müqavimət göstərməmişdim. Mən özüm də vaxtilə polisdə işləmişəm. Nə isə, onlara dedim ki, biriniz mənimlə çıxaq, çörəyi və su kartını evə verim, sonra gedək. Çünki evdə susuz qalmışdılar. Buna da razılaşmadılar”.\nP.Umudovun sözlərinə görə, ona deyiblər ki, on dəqiqəyə buraxacaqlar, amma polis idarəsinin müvəqqəti saxlama yerinə aparıb, kəmərini çıxartdıranda həbs olunduğunu başa düşüb: "Səhərə qədər şəraitsiz kamerada, stulun üstündə oturub mürgülədim. Səhər protokol tərtib elədilər. Nə qədər təkif elədim ki, yaxınlarıma xəbər verin, heç olmasa, su kartını evə çatdırın, bunu da eləmədilər. Əvvəl məhkəmələr yalançı şahidləri də olsa, çağırırdılar, indi buna da ehtiyac duymurlar. Söyüş söydüyümü iddia edən polisləri həm də şahid qismində dindirib, onların sözlərinə əsaslanıb 15 sutka verdilər”.


Artikulyatorlar | Armada\nArtex FACEBOW – Artikulyator\nThe Artex® Facebow öz işləmə yüngüllüyü ilə təkcə bir uğur deyil, həmdə işi tez və ekonomik görməyə imkan verir: cəmi 2 dəqiqəyə pasientin anatomiyasına uyğun olaraq çənə oxlarla tənzimlənir.\nFunksional diaqnostika və müalicədə plçmə əməliyyatlarının gerçəkləşməsi üçün əvəzolunmaz bir alətdir.\nArtex CT – Artikulyator\nQismən nizamlanan Arcon texnologiyası ilə hazırlanmayan artikulyator.\nArtex®- artikulyatoru yüngül və möhkəm olmaqla ideal idarəetmə təmin edir.\nƏyilmə və dönmə -15 °dən 60 ° bennett bucağı 0 dan 20 ° “Click” – mərkəzi açarlama sistemi.\nFACEBOW sistemi üçün uyğun sancaqlar\nArtex CR – Artikulyator\nArcon dizaynında hazırlanmış model işləmələri artikulyatoru və universal diaqnostika və terapiya avadanlığı.\nPasientin hərəkət dinamikasına uyğun komleks dəyişilə bilmə imkanları mövcuddur.\nPraktika və laboratoriya üçün həqiqi çeynəmə trenajoru.\nTam nizamlana bilən Artex® əlavə funksiyalarıda təqdim edir.\nSplitex – Artikulyator\nkalibrasiyalayıcı Splitex® KEY və Splitex® Plate Set, bütün Artex® artikulyator modellərini analoji olaraq kalibrasiya edir.\nFərqli artikulyatorları maqnit sistemi ilə kalibrasiya edə bilir.\nkalibrasiya dəqiqliyi 10 mkm.-dir. Bu o deməkdir ki, bütün kalibrasiya olunmuş Artex® artikulyatorlarına modelləri yerləşdirib ölçmək olar .


Tur və Səyahət Foto Qalereyası Önəmli Səyahət Agentliyi Odisha\nXoşbəxtlik həmişə şəkil səni əks etdirən heç vaxt gedən kölgə kimi gedir.\nSandPebbles təbii gözəlliyini görmək üçün təəccüblü bir ton yaratan şəkillərə əhəmiyyət verir. Həyat tərzi və ətraf mühit, burada təcrübə çeşidləri şəhərlərin əsl rəngini gözəl bir şəkildə əhatə edir.\nBizim foto və şəkillər təbiətin təmkinli təməlini təmsil edir.\nƏtraflı bərpa ...Instagram edin


S.C.PİŞƏVƏRİ: “Bir az da keçsə, deyəcəklər ki, ümumiyyətlə, Azərbaycan deyilən ölkə və orada yaşayan canlı adamlar yoxdurlar”\n“Bizim arzularımızdan ən böyüyü xalqın savadlanmasıdır. Savadlı və sağlam xalq heç vaxt zülmə boyun əyməz... Bizim fikrimizi məşğul edən məsələlərdən birisi də dildir. Bu, bizim azərbaycanlılar üçün çox mühüm və əsas məsələdir... Altı-yeddi yaşında təzə dil açmış uşağa yabançı bir dili təhmil etmək (zorla qəbul etdirmək - Ə.R.) cinayətdir. Təlim-tərbiyə ilə məşğul olan azərbaycanlıların əksəriyyətinin əsəbiliyi bundadır. Ana dilində yazıb oxumağı qadağan etmək maariflənmə təkamülünün qabağını almaq deməkdir. Beş milyondan çox kənd və şəhərlərdə yaşayanlarımız bir tərəfə qalsın, hətta məhəlli məktəblərdə təhsil alanlarımız belə ömürlərinin axırına qədər fars dilini düzgün tələffüz etməyə qadir deyildilər.\nBiz müraciətimizdə dediyimiz kimi öz evimizin işlərini özümüz idarə etmək fikrindəyik. Ondan ötrü var qüvvəmizlə çalışacağıq. Zor ilə İran xalqlarını əsarətdə saxlayanlar bunu birdəfəlik düşünməlidirlər”.\n“Bizi öz halımıza qoysunlar”\nAzərbaycanın İranın başqa əyalətlərdən geri qalması haqda S.C.Pişəvəri ilə razılaşmayan Tehrandakı bəzi qəzetlərə cavab olaraq: “...O məqaləni yazanlar Təbriz şəhərini gəlib görsəydilər, qətiyyən təsdiq edərdilər ki, heç onu Cəndəq və Bəndərabbasla da müqayisə etməzdilər. Urmiyə (Rzaiyyə), Ərdəbil, Xoy qətiyyən Koşan və Qum ilə belə müqayisə edilə bilməz. Dərsurəti ki (halbuki) Rza xan meydana çıxmazdan əvvəl abadlıq və Fərhəng (maarif) cəhətdən bu şəhərlər hətta Tehranın özündən belə irəli idilər.\nBəndər şahdan Bəndər Şahpura qədər (bəndər-liman) qurulan dəmir yol xətti bizim zəhmət və rəncbərin (zəhmətkeş, kəndli) məhsuludur. Mazandaran və sair şəhərlərdə vücuda gələn (yaradılan) fabrikləri Azərbaycan kargərləri (fəhlələri) dolandırır. Hətta Tehranın ağır işləri bizim kəndlərimizi tərk edib çörək dalınca gedən cavanlarımızın öhdəsindədir... Azərbaycan Tehrandan bir şey istəmir. Onu öz halına qoysalar kafidir. Ona imkan versələr öz əli öz işlərini idarə etsin. Bəsdir!”\n“Dostum, sənə deyirəm”\nSiz soruşa bilərsiniz: nə dəlil ilə? Heç vəchlə inkar edə bilməyəcəyiniz dəlillərinizdən birisi azərbaycanlı tanımaq istəmədiyiniz Nizaminin “Leyli və Məcnun” dastanını alın və diqqətlə oxuyun. Orada... bu beytlər yazılıb:\n“Mən Nizami əsərlərimi Azərbaycan dilində yazmaq istəyirdim. Amma Şirvanşahlar qoymadılar. Dedilər ki, “Biz türk dilini, yəni Azərbaycan dilini bəyənmirik, o dil bizə yaraşmır. Bizim üçün farsı dili xoşdur. Ona görə də sən əsərlərini fars dilində yazmalısan”.\nBu sözü açıq deməyə cəsarət etmirsiz. Odur ki, deyirsiz ki, “Biz azərbaycanlı deyilik, iranlıyıq”. Mübahisəmiz milliyyət üstədir, təbəəlik üstə deyil... Biz deyirik yüzillərdən bəri aparılan farslaşdırma siyasəti bizim millətimizi məhv etmək üçündür... Biz minillərdən bəri azərbaycanlı olmuşuq, azərbaycanlı da qalacağıq”.\n“Mən, mən deyiləm?”: - “Bir gün Molla Nəsrəddin eşşəyinə minib gedirdi. Bir qədər getdikdən sonra bir ağacın kölgəsində eşşəkdən düşüb dincəldi. Yedi, içdi, nəhayət, eşşəyin noxtasını ayağına bağlayıb yatdı. Molla yuxuda olduğu vaxt bir oğru gəlib mollanın əmmaməsini, ləbədəsini (araqçını) və əbasını çıxardıb özü geydi və eşşəyin də noxtasını açıb öz ayağına bağladı, mollanın yanında uzandı.\nMollanın bütün hərəkətlərində bir fəlsəfə, bir hiz hikmət var... Bu gün doktor Əfşarların “Ayəndə” (gələcək) məcəllələrində yazdıqları məqalələr eyni Molla Nəsrəddinin hekayəsini xatırladır.\nQorxuram məqsədinə çatmayasan, ey Əfşar!”\n“Azərbaycan xalqının dili və ədəbiyyatı var. Dil məsələsi böyük məsələdir. Bunu almaq və mürtəcelərlə mübarizə aparmaq şəhamət istəyirdi. Biz o cəhaməti göstərdik və qorxmadıq... Dil məsələsi bizim ölüm-dirim məsələsidir.\nAzərbaycan dili fars dilinin bir şöbəsi deyil, məxsus bir dildir. Bu dili danmaq həqiqəti danmaq kimidir. Bizim içərimizdə bir iddə (bir dəstə) adamlar var ki, özləri fars dili bilməz, deyəndə deyir ki, “mənim dilim fars dilidir”.\nMən demirəm ki fars dili pis dildir. Deyirəm ki, mənim dilim Azərbaycan dilidir. Öz dilin danan azərbaycanlı xain deyil, bəs nədir?!”


BANM-da Layihə İdarəetmə Məktəbinin məzun günü qeyd edilib - AZƏRTAC – Azərbaycan Dövlət İnformasiya Agentliyi\nAprelin 4-də Bakı Ali Neft Məktəbində (BANM) BP və onun Azəri-Çıraq-Günəşli (AÇG), Bakı-Tbilisi-Ceyhan (BTC), Şahdəniz və Cənubi Qaz Boru Kəməri (CQBK) layihələrindəki tərəfdaşları - SOCAR, TPAO, PETRONAS, Chevron, LUKOIL, NICO, Statoil, INPEX, ExxonMobil, SGC, ITOCHU, ONGC, TOTAL, Eni Layihə İdarəetmə Məktəbinin (LİM) beşinci məzun buraxılışı gününü qeyd ediblər.\nAZƏRTAC xəbər verir ki, tədbirdə BANM-ın rektoru Elmar Qasımov, SOCAR-ın kadr, rejim və informasiya texnologiyaları üzrə vitse-prezidenti Xalik Məmmədov, “BP Azerbaijan” şirkətinin əlaqələr, xarici işlər və strategiya üzrə vitse-prezidenti Bəxtiyar Aslanbəyli, gənclər və idman nazirinin müavini Fərhad Hacıyev və digər rəsmilər iştirak ediblər.\nBakı Ali Neft Məktəbinin rektoru Elmar Qasımov bildirib ki, SOCAR-ın Bakı Ali Neft Məktəbində keçirilən bugünkü tədbirdə 52 nəfər məzuna beynəlxalq miqyasda tanınan Corc Vaşinqton Universitetinin layihələri idarəetmə ixtisası üzrə magistr sertifikatı təqdim olunub.\n“Layihə İdarəetmə Məktəbində 24 şirkətdən 52 nəfər məzun olub. Həmin şirkətlərə SOCAR, BP, “Paşa Holdinq”, “Paşa Siğorta”, “Azneft”, SOCAR AQŞ, “SOCAR Upstream”, Əmək və Əhalinin Sosial Müdafiəsi Nazirliyi, Bakı Şəhər Halqası, “Gilan Tekstil Park”, “Azerconnect”, “Atlantic Waste Solutions”, “AzIn Telekom” və digərləri daxildir.\nSOCAR-ın kadr, rejim və informasiya texnologiyaları üzrə vitse-prezidenti Xalik Məmmədov Layihə İdarəetmə Məktəbini hazırda yerli mütəxəssislərin ixtisaslarının artırılması istiqamətində ən uğurlu layihə adlandırıb və bu layihənin icrasının yüksək səviyyədə həyata keçirildiyi üçün ali məktəbə təşəkkür edib. Xalik Məmmədov SOCAR-ın təlim və biliklərin artırılması istiqamətində öz əməkdaşlarını daim dəstəklədiyini bildirərək qeyd edib ki, bu gün proqramı uğurla başa vuranlar arasında 23 nəfər SOCAR-ın müxtəlif müəssisələrində çalışan əməkdaşlar var.\nTədbirdə həmçinin “BP Azerbaijan”ın vitse-prezidenti Bəxtiyar Aslanbəyli, gənclər və idman nazirinin müavini Fərhad Hacıyev və layihənin icra edilməsində böyük rolu olan Böyük Britaniyanın “Stratex” şirkətinin biznesin inkişafı üzrə meneceri Ed Hyuz çıxış edib və məzunları ürəkdən təbrik ediblər.\nLayihə İdarəetmə Məktəbinin məzunu - əmək və əhalinin sosial müdafiəsi nazirinin müavini Mətin Kərimli də tədbirdə çıxış edərək bu proqramın gənc mütəxəssislərin ixtisaslarının artırılması və layihə idarəetməsinin öyrənilməsində əvəzsiz olduğunu və bu məktəbin məzunu olmaqdan sevinc hissi keçirdiyini bildirib.\nDaha sonra BANM-ın rektoru Elmar Qasımov, SOCAR-ın vitse-prezidenti Xalik Məmmədov, “BP Azerbaycan”ın vitse-prezidenti Bəxtiyar Aslanbəyli və “Stratex” şirkətinin biznesin inkişafı üzrə meneceri Ed Hyuz tərəfindən hər bir məzuna ABŞ-ın Corc Vaşinqton universitetinin magistr sertifikatı və hədiyyələr təqdim edilib.\nAZERTAG.AZ :BANM-da Layihə İdarəetmə Məktəbinin məzun günü qeyd edilib


Wikizero - Fernando Riksen\nnid. Fernando Ricksen\n27 iyul 1976(1976-07-27)\nHerlen[d], Limburq[d], Niderland\n18 sentyabr 2019(2019-09-18) (43 yaşında)\nErdri[d], Nort-Lanarkşir[d], Şotlandiya, Böyük Britaniya\ncinah müdafiəçisi[d], mərkəz müdafiəçisi[d]\nFernando Riksen (nid. Fernando Ricksen; 27 iyul 1976(1976-07-27), Herlen[d], Limburq[d] – 18 sentyabr 2019(2019-09-18), Erdri[d], Nort-Lanarkşir[d]) — niderlandlı futbolçu.\nKerkrade şəhərindən "Rod" klubunun futbol akademiyasının şagirdi olmu.dur. 1993-cü ildə klubun "Fortune" klubunun əsas hissəsində Sittard-dan ilk diviziondan yuxarıya qədər çıxıb. Karyerasında növbəti klub Alkmarski AZ idi.\n2000-ci ildə Scottish "Rangers" a 3.6 milyon funt sterlinqə keçdi. 2004/05 mövsümündə klubun ən yaxşı oyunçusu oldu, bəzi matçlarda kapitanın armbandı ilə sahəyə girdi. Həm də Riksen, John Hartson ilə "SchPFA oyunçularına görə ilin oyunçusu" unvanını paylaşdı.\n2006-cı ilin yayında Hollandiyalı məşqçi Dik Advocaat onu Zenit-Sankt-Peterburqa dəvət etdi. Başlanğıcda Riksen icarəyə götürüldü və 2006-cı ilin noyabr ayında onun köçürülməsi satın alındı. 2009-cu ilin yaz mövsümündə klub oyunçu ilə pis rəftar üçün müqaviləni ləğv etdi.\nBundan sonra Riksen 1993-cü ildə peşəkar karyerasını Hollandiya Birinci Şöbəsindən Fortuna'ya açan klubuna qayıdıb . 2013-cü ildə Riksen peşəkarlıq karyerasını sona çatdırdı və qardaşının məşqçisi olan Nuth kəndi Kiçik komandada həvəskar səviyyədə oynamağa davam etdi.\n↑ 1 2 https://mobile.twitter.com/RangersFC/status/1174267666607104000\nMənbə — "https://az.wikipedia.org/w/index.php?title=Fernando_Riksen&oldid=4877612"


“Android” sistemli qurğuların yarıdan çoxu “Jelly Bean” versiyası ilə işləyir\n“Google” şirkəti “Android” əməliyyat sisteminin müxtəlif modifikasiyalarının populyarlığı ilə bağlı statistikanı açıqlamaqda davam edir. Yeni məlumatlara əsasən, “Jelly Bean” versiyası “Google Play” kataloquna çıxışı olan bütün aktiv “Android” sistemli qurğuların yarıdan çoxunda quraşdırılıb.\nHesablamalar oktyabrın son həftəsinin yekunları üzrə aparılıb. “Android 4.1.x”, “Android 4.2.x” və “Android 4.3” sistemlərinin idarəetməsi ilə işləyən smartfon və planşet kompüterlərin ümumi payı 52,1 faizə çatıb, halbuki bir ay əvvəl bu göstərici 48,6 faizə bərabər olub.\n“Android” sistemli qurğularda yayılma üzrə ikinci yeri 26,3 faizlik payla 2011-ci ilin fevralında buraxılan “Gingerbread” versiyası tutur. Liderlər üçlüyünün aktivində 19,8 faiz olan “Ice Cream Sandwich” (Android 4.0.3 və Android 4.0.4) versiyası qərarlaşıb. Bununla yanaşı, “Android 2.2 Froyo” 1,7, “Android 3.2 Honeycomb” 0,1 faizlik paya sahibdir.\nOktyabr seçimində bir neçə gün əvvəl “Nexus 5” smartfonu ilə birlikdə təqdim edilən “Android 4.4” sisteminin “KitKat” versiyası haqqında məlumatlar daxil edilməyib. Tezliklə bu platforma populyar smartfon və planşetlərdə quraşdırılacaq, odur ki, “Android 4.4 KitKat”ın iştirakı növbəti ayların statistikasında nəzərə alınacaq, - "3DNews www.3dnews.ru” yazır.


Tarix 08.04.21, 15:20\nAvropa Şurası (AŞ) bu məkanın məhbus əhali sayı barədə hesabatını açıqlayıb. Sənədə görə, Azərbaycanda ümumilikdə 21012 məhbus var. Onların 2,7 faizi qadınlardır. Hər 100 min nəfərə 208.7 məhbus düşür.\nHüquqşünas Xalid Ağəliyev bildirib ki, Azərbaycanda məhbus sayında azalma müşahidə olunur. Onun sözlərinə görə, hər 100 min nəfərə düşən məhbus sayı 2018-ci ildə 235, 2019-cu ildə 218, 2020-ci ildə 208 nəfər olub.\n"2010-cu illlə müqayisədə azalma 14 faiz təşkil edib. Son 10 ildə Ermənistan və Gürcüstanda isə azalma 50 faiz olub", deyə o vurğulayıb.\nX. Əliyev daha sonra bildirir ki, hər 100 min nəfər əhaliyə düşən məhbus sayına görə, Azərbaycan AŞ məkanında 5-cidir: "1-ci Türkiyədir – orda 100 minə 357 məhbus düşür. Bu göstərici Rusiyada 356, Gürcüstanda 263, Litvada 219-dur. Hər 100 min nəfərə Ukraynada 126, Ermənistanda 75, İslandiyada 45, Finlandiyada isə 48 məhbus düşür".\nEkspertin sözlərinə görə, məhbuslar arasında narkotik cinayətlərinə görə cəza çəkənlərin ümumi çəkisi daha artıqdır – belə məhbuslar ümumi məhbusların 29 faizini təşkil edir.\nMəhbuslara çəkilən xərclərə gəlincə, hüquqşünas qeyd edir ki, Azərbaycan AŞ məkanında məhbuslara ən az xərcləyən ölkələr sırasındadır: "Saxlanılan şəxs üçün günlük çəkilən xərc 6,7 avro, məhkum edilmiş hər bir nəfər üçün günlük xərc 5,9 avro təşkil edir. Azərbaycandan az xərcləyən cəmi 2 ölkə var: Rusiya hər bir məhbusa günlük 2,8, Bolqarıstan isə 5,7 avro xərcləyir. Gürcülərin günlük xərci 12,6 avro, ermənilərinki isə 18,8 avrodur. Avropalıların məhbuslara günlük xərci isə aşağıdakı kimidir:\nSan Marino – 1081 avro".


“Yeni Müsavat” qəzetinin iki əməkdaşı saxlanılıb - Modern.Az Azərbaycan və dünya xəbərləri\n10 Dekabr 2010, 12:42 | MEDİA\n“Yeni Müsavat” qəzetinin iki əməkdaşı saxlanılıb\nBu gün Yasamal rayon Məhkəməsində “Azadlıq” və “Yeni Müsavat” qəzetlərinə qarşı “ZQAN Holdinq”in rəhbəri Anar Məmmədovun qaldırdığı iddiaya baxılır. Proses başlayan zaman “Dalğa” Gənclər Hərəkatı və bir sıra KİV nümayəndələri məhkmə binası qarşısında etiraz aksiyası keçirməyə cəhd edib.\n“Dalğa” Hərəkatının keçmiş rəhbəri Ramin Hacılı Modern.az –a bildirib ki, polislərin dəfələrlə xəbərdarlığına baxmayaraq aksiyanı keçirə biliblər. Aksiyaya müdaxilə edən polis iştirakçıların əlindəki ayı şəkili olan plakatları alaraq cırıb.\nAksiya zamanı polis iki jurnalısti saxlayıb. Bunalr “Yeni Müsavat” qəzetinin əməkdaşları Emil Salamoğlu və Elmin Bədəlovdur. Hər iki jurnalist 28-ci polis bölməsinə aparılıb.


admin, Author at Xəbəraz • Page 3 of 10\nŞəmkirdə yol qəzasında yaralanan şəxs paytaxta gətirildi\nŞəmkir rayonunda xəsarətlə nəticələnən yol-nəqliyyat hadisəsi baş verib. “Report”un məlumatına görə, hadisə Şəmkir şəhərində qeydə alınıb. İki avtomobilin toqquşması nəticəsində xəsarət alan sərnişin, 1994-cü il təvəllüdlü Məmmədov...\nNazirlər Kabinetinin qərarına əsasən, bu gündən Azərbaycanda ictimai nəqliyyatın hərəkəti bərpa olunur. "Xəbəraz.info " xatırladır ki, ölkədə avtobusların hərəkətinə qadağa Novruz bayramı ilə əlaqədar martın...\nQanunsuz sərnişindaşıma ilə məşğul olan sürücü cərimələndi\nadmin - 28 Mart 2021 0\nNazirlər Kabinetinin bayram günlərində ictimai nəqliyyatın fəaliyyətinin tənzimlənməsinə dair qəbul etdiyi qərara əsasən martın 20-si saat 00.00-dan martın 29-u saat 06.00-dək Azərbaycan Respublikasının ərazisində...\nİranda ötən 24 saat ərzində 89 nəfər koronavirusdan ölüb. Beləliklə İranda bu virusdan ölənlərin sayı 62 397 nəfərə çatıb. APA-nın Tehran bürosunun məlumatına görə, bunu...\nAzərbaycanda son sutkada 1831 nəfər COVID-19-a yoluxub, 545 nəfər sağalıb, 27 nəfər vəfat edib\nAzərbaycan Respublikasında koronavirus (COVID-19) infeksiyasına 1831 yeni yoluxma faktı qeydə alınıb, 545 nəfər müalicə olunaraq sağalıb. Nazirlər Kabineti yanında Operativ Qərargahdan verilən məlumata görə, COVID-19...\nİranla Çin arasında yeni əməkdaşlıq müqaviləsi imzalanıb\nİranla Çin arasında “əhatəli strateji tərəfdaşlıq” haqqında 25 illik müqavilə imzalanıb. “Report” xəbər verir ki, bu barədə müqavilənin imzalanması mərasimindən “Press TV” telekanalı məlumat yayıb. Məlumata görə,...\nİranda ötən 24 saat ərzində 85 nəfər koronavirusdan ölüb. Beləliklə İranda bu virusdan ölənlərin sayı 62 308 nəfərə çatıb. APA-nın Tehran bürosunun məlumatına görə, bunu...\nDiqqət! Bakıda bunu edənlər kamera ilə aşkar edilərək 40 AZN cərimə ediləcəklər\nAvtomobildən küçəyə zibil atan sürücülər kameralarla aşkar ediləcək və 40 manat məbləğində cərimə olunacaqlar. Xəbəraz.info bildirir ki, bu barədə məlumatı ''Xəzər Xəbər' ə Bakı Şəhər Dövlət...\nadmin - 22 Mart 2021 0\nAzərbaycan Respublikasının Prezidenti İlham Əliyev Pakistan İslam Respublikasının Arif Alviyə təbrik məktubu ünvanlayıb. AZƏRTAC xəbər verir ki, məktubda deyilir: “23 mart − Pakistan Günü münasibətilə Sizə və...\nAzərbaycanda İLK: “Prodüser mərkəzi” yaradıldı\nAzərbaycanda ilk dəfə Heydər Əliyev Sarayının nəzdində "Prodüser mərkəzi" yaradılıb. "Xəbəraz.info" BiG.AZ -a istinad edərək xəbər verir ki, sarayın direktoru Ramil Qasımovun ideya müəllifi olduğu layihənin...\n1234...1010 Səhifənin 3


«Dəstək tədbirləri ilə bundan sonrakı dövrə daha yaxşı hazırlaşa bilərik» - FED.az\nXəbər verildiyi kimi, İqtisadiyyat Nazirliyi koronavirusun Azərbaycan iqtisadiyyatına və biznes sektoruna təsirinin azaldılması üçün dəstək tədbirlərini açıqlayıb.\nFED.az-ın məlumatına görə, Millət vəkili, Milli Məclisin sahmbkarlıq və iqtisadiyyat komitəsinin sədri Tahir Mirkişili bildirib ki, dünyada pandemiyanın yayılması, neftin qiymətinin aşağı düşməsi və bununla əlaqədar olaraq ölkədə tətbiq edilən məhdudlaşdırıcı tədbirlər ölkə biznesinə və iqtisadiyyata təsirsiz ötüşməyəcək.\nMillət vəkilinin sözlərinə görə, bu təsirin azaldılması üçün dəstək proqramları 600 minə yaxın insanı və bir neçə istiqaməti əhatə edir. Pandemiyanın təsiri ilə ziyana düşən 44 mindən çox sahibkarla çalışan 304 minə yaxın muzdlu işçiyə birbaşa yardımın göstərilməsi nəzərdə tutulur: «Çünki məhz məhdudlaşdırma tədbirləri nəticəsində bu qədər insanın əməkhaqqının ödənilməsində müəyyən çətinliklər mövcuddur. 304 minə yaxın muzdla çalışan insan qeyri-neft sektorunda çalışan insanların 45 faizindən bir az çoxdur. Bundan əlavə, 292 minə yaxın fərdi sahibkara dövlət dəstəyi ilə bağlı proqramlar hazırlanır».\nMillət vəkili qeyd edib ki, vergi güzəştlərində də müəyyən imtiyazların verilməsi, eyni zamanda sahibkarların banklardan götürdükləri kreditlərdə dövlət dəstəyi mexanizmlərinin hazırlanması da nəzərdə tutulur: «Xüsusən də sahibkarların götürdükləri kreditlərdə kredit faizlərinin 10 faizinə qədərinin dövlət tərəfindən ödənilməsi və yeni götürülən kreditlərdə 60 faizə yaxın girovun dövlət tərəfindən zəmanət verilməsi və 3 illik götürülən kreditlərdə faizlərin 50 faizinin dövlət tərəfindən ödənilməsi ilə bağlı məqamlar pandemiyadan sonra Azərbaycanda iqtisadi aktivliyin qorunub saxlanılmasına yönəlib».\nT.Mirkişili sənədin operativ hazırlandığını xüsusi qeyd edib: «Çünki məhz bu operativlik nəticəsində biz bundan sonrakı dövrə daha yaxşı hazırlaşa, iqtisadi inkişafa nail ola bilərik».


Kolumbun oğurlanmış məktubu İspaniyaya qaytarıldı: 525 yaşı var – Tia.Az\nKolumbun oğurlanmış məktubu İspaniyaya qaytarıldı: 525 yaşı var\nİtaliyalı səyyah Xristofer Kolumbun İspaniya kral və kraliçasına yazdığı məktub ABŞ-da tapılaraq İspaniyaya göndərilib.\nQaynarinfo xəbər verir ki, Kolumb 1493-cü ildə yazdığı məktubda Yeni Dünyadakı kəşflərindən danışmış, əl yazısı ilə ispanca qələmə alınmış mətn o dövrdə latın dilinə çevrilmiş, çoxaldılaraq Avropanın müxtəlif krallıqlarına göndərilmişdi. Kolumbun səfəri İspaniya tərəfindən maliyyələşdirilmişdi.\nİspaniyanın Vaşinqton səfiri Pedro Morenes ABŞ-da təşkil edilən mərasimdə məktubu alıb və bu addımı ABŞ və İspaniyanın bir-birinə bağlılığının rəmzi kimi qiymətləndirib.\nSəyyah “Catalonia Plannck II Columbus” adlı məktubda Amerikada qarşılaşdığı insanları, qitənin coğrafiyası, zənginliyindən danışıb.\n2011-ci ildə məktubun bəzi, hətta Barselonada saxlanılan surətinin saxta olduğu ortaya çıxmışdı. Orijinal surəti Kataloniya Kitabxanasında olan məktubun analiz edilməsini istəyən şəxs sayəsində aşkarlanıb. Bu surət 2000-ci illərdə 2 dəfə 600 və 900 min avroya satılıb.\nABŞ tərəfindən İspaniyaya təhvil verilən məktubun tədqiqatı isə 7 il davam edib.\nABŞ-ın Miqrasiya və Gömrük Mühafizəsi Təşkilatı 2007-ci ildən bəri 30-dan çox ölkəyə 11 mindən çox tarixi əsərin təhvil verildiyini açıqlayıb. Bu əsərlər arasında 1800 illik Peru çanağı, Koreyaya aid krallıq möhürləri, İraqdan oğurlanmış tarixi əşyalar var.\nÖncəkiYeni virus yayılıb: antivirusu məhv edir, sistemi ələ keçirir\nSonrakıYaşı kiçik, özü böyük: Bu da 11 yaşlı müəllim\n“Sosial yardım versəydilər, kommunal xərcləri ödəyərdik” – GİLEY


Yığma məşqçiləri vahid sistemin tərəfdarıdı » Football-plus.az\n10 noy 13:07yigma\nMirbağır İsayev: “Qurban Qurbanovun bütün yaş qruplarını nəzarətə götürməsinin xeyri olacaq”\nAFFA Robert Prosineçki ilə müqavilənin müddətini uzatmadı və “Qarabağ”ın çalışdırıcısı Qurban Qurbanovu yığmanın “sükanı arxasına” gətirdi. Qurbanovu bu posta gətirməyin AFFA-ya o qədər də asan başa gəlmədiyini, yəqin ki, anlayırsız. Belə ki, təcrübəli çalışdırıcı qurum qarşısında müəyyən şərtlər irəli sürüb. Qurbanov Rövnəq Abdullayevlə görüş zamanı bu şərtlərə əməl olunacağı təqdirdə təklifi qəbul edə biləcəyini deyib. Şərtlərdən biri də əsas və aşağı yaş qrupları üzrə milli komandalara nəzarətin şəxsən özünə verilməsi olub. Abdullayev də bu təklifi qəbul edib. Yəni bundan sonra bütün millilərdə vahid sistem yaradılacaq.\nBəs aşağı yaş qrupları üzrə millilərin buna münasibəti necədi? Onlar postlarının əllərindən alınacaqlarını düşünmürlər?\nMirbağır İsayev, U-17-nin baş məşqçisi: “Hələ AFFA rəhbərliyi ilə görüşməmişəm. Vəzifədə qalıb-qalmayacağım bilinmir. Bu haqda rəhbərlik qərar verəcək. Öncə Qurban Qurbanovu yığmaya baş məşqçi təyin olunması münasibətilə təbrik edirəm. Onun təyinatına sevindim. Xeyirli olsun. Ümid edirəm ki, “Qarabağ”dakı uğurların davamını yığmada da gətirəcək. Mənim komandada qalmağıma da rəhbərlik qərar verəcək. İstəsələr, qalaram, istəməsələr, yox. Əli və ya Vəli - fərq eləməz. Əsas odu ki, yığma komandalar inkişaf etsin. Məncə, Qurban Qurbanovun bütün yaş qruplarını nəzarətə götürməsinin xeyri olacaq. Futbol elə bunu tələb edir. Bu vaxtında atılmış addımdı. Əsas millinin baş məşqçisi mütləq aşağı yaş qruplarına nəzarət etməlidi. Robert Prosineçki etmirdi, effekt olmurdu. Milli komandalar bir system üzrə inkişaf etməlidi. Bu gün görürsən ki, U-17 bir sistemdə oynayır, U-19 fərqli. Amma indi belə olmayacaq. Bütün komandalarda vahid sistem formalaşacaq. Bizdə potensiallı futbolçular var. Bunu komanda şəklində inkişaf etdirmək lazımdı. Üstəlik, gənc futbolçular da bundan motivasiya alacaqlar”.\nTəbriz Həsənov, U-19-un baş məşqçisi: “Mənim postda qalıb-qalmayacağım rəhbərlikdən asılı olacaq. Yəni AFFA və Qurban Qurbanovdan. Təklif olsa, can-başla işləyərik. Qaldı ki aşağı yaş qruplarına nəzarətə, bunu da yoxlamaq lazımdı. Bəlkə xeyri dəyəcək. Ümid edirəm, vəziyyət yaxşılığa doğru dəyişəcək. Düşünürəm ki, bu addım xeyir verəcək. Əslində tam vaxtında verilmiş qərar oldu. Vahid sistem olsa, inkişaf da olacaq. Bizimlə bağlı nə qərar versələr, onunla razılaşacağıq. Qalsam, əlimdən gələn hər şeyi edəcəm ki, yığmaya fayda verim. Təcrübəm buna imkan verir. Uzun illərdi aşağı yaş qrupları üzrə yığmaları çalışdırıram”.\nSamir Ələkbərov, U-21-in baş məşqçisi: “Millinin baş məşqçisinin aşağı yaş qruplarını nəzarətə götürməsi çox yaxşı haldı. Axır ki istədiyimizə nail olduq. İndiyə qədər heç bir baş məşqçi aşağı yaş qruplarına nəzarət etmirdi. Bu da problemlərə səbəb olurdu. Çünki vahid sistem yoxdu. Lakin Qurbanov bunu edəcək. Beş-altı ilə də nəticəsini görəcəyik. Bir məşqçi kimi onu dəstəkləməyə hazıram. Qurbanovun “Qarabağ”dakı uğurları yığmaya gətirəcəyinə inanıram. Niyə də olmasın?! Mənim burda qalıb-qalmayacağıma gəlincə, qəti narahat deyiləm. İndiyə qədər harda işləmişəmsə, belə sıxıntı yaşamamışam. Gəlib deyiblər ki, səni dəyişirik, sağollaşıb, çıxıb getmişəm”.\nİcraiyyə Komitəsindən hamının gözlədiyi qərar! “İmarət” yığma ilə bağlı boykot qərarını dəyişdi Gözlənilən təyinat sosial şəbəkələri coşdurdu Qurbanovun sabiq məşqçiləri təyinata sevinir Aqil Abbas: “Nə olub Böyükağa Hacıyevə, it dişləyib?”


Tramp "məşhər ayağına" çəkilir\n12:21 18.05.2017 (Yenilənib 12:33 18.05.2017)\n"Bu, araşdırılması vacib qorxunc bir iddiadır. Cənab Robert Müllerin bu işi ciddi araşdıracağına əminik"\nBAKI, 18 may — Sputnik. ABŞ-ın Ədliyyə Nazirliyi, Rusiyanın Amerikadakı prezident seçkilərinə müdaxiləsini araşdırmaq üçün qurulan istintaq komissiyasının başına, Federal Təhqiqatlar Bürosunun keçmiş rəhbəri Robert Mülleri təyin edib. Sputnik Azərbaycan "CNN"-ə istinadən xəbər verir ki, bu barədə ədliyyə nazirinin müavini Rod Rosenşteyn məlumat paylaşıb.\nABŞ və Türkiyə bu məsələlərdə razılığa gəldilər\n"Əgər iddialar doğrudursa, Rusiyanın etdiyi cinayətdir. Çünki başqa dövlətin daxili işlərinə müdaxilə heç cür qəbul edilə bilməz. Təbii ki, bunlar hələlik iddiadır. Lakin araşdırılması vacib qorxunc bir iddiadır. Cənab Robert Müllerin bu işi ciddi araşdıracağına əminik" — R. Rosenşteyn bildirib.\nMəsələ ilə bağlı, artıq ABŞ Konqresinin Nümayəndələr Palatasının Demokratlar Partiyasından olan üzvü El Qrin prezident Donald Trampın impiçmentini elan etməyi təklif edib. E. Qrin bu məsələni şəxsi siyasi məqsədləri üçün qaldırmadığını da bəyan edib.\n"Donald Tramp Ceyms Komini, onun Rusiya ilə əlaqələrini araşdırdığına görə işdən çıxarıb" — senator deyib.\nQeyd edək ki, Rusiyanın ABŞ-da keçən il noyabr ayında keçirilən prezident seçkisinə kiberhücumla təsir etdiyi iddia olunur. Rəsmi Kreml isə bu iddialı axmaqlıq olaraq qəbul edir.\nƏdliyyə Nazirliyi, Amerika, Rusiya, ABŞ


Sabirabadın başçısı oliqarx oğlu ilə bacarmır: sensasion təfsilat - Fotolar... » XalqXeber.Az | Son xeberler Azerbaycan xeberleri\nXalqXeber.Az » Bölgə » Sabirabadın başçısı oliqarx oğlu ilə bacarmır: sensasion təfsilat - Fotolar...\nSabirabadın başçısı oliqarx oğlu ilə bacarmır: sensasion təfsilat - Fotolar...\nAzərbaycanda məmurlar və övladları hər gün ictimaiyyəti heyrətləndirirlər. Məlumdur ki, onların pulları batmanladır və zəngin həyat gözlərini möhkəm tutub\nHəmin məmurlardan biri barəsində bu günlərdə feysbukda şərhlərdə yazılmış qeyri-adi məlumata diqqət çəkib.\nŞərhlərin birində iddia olunurdu ki, Sabirabadın icra başçısı Nazim İsmayılov oğlu Anar İsmayılovla bacarmır.\nBir neçə il qabaq oğluna Göyçayda AST Telmana aid ərazidə villa tikdirən icra hakimi etdiyinə peşman olub. Çünki A.İsmayılovun istəkləri tükənmək bilmir.\nŞərhdə deyilirdi ki, Sabirabad icra başçısı oğlunun tez-tez lüks maşınlarını dəyişməsindən təngə gəlib. Hətta yaxın çevrəsində şikayətlənirmiş.\nBu hobbisi artıq N.İsmayılovu da qıcıqlandırır. Bahalı avtomobilləri əlcək kimi tez-tez dəyişən məmur oğlu atasını bezdirib. Çünki böyük pullar xərcləməkdədir.\nA.İsmayılov özünü N.İsmayılovun oğlu yox, milyarder oliqarx Telman İsmayılov kimi aparır. Sabirabad və Göyçay icra başçısının oğlunun avtomobil dünyasından danışır.\nHətta el arasında belə söhbətlər dolaşır ki, A.İsmayılov arabir gözdən itir və atasına görünmür. İcra başçısı oğlunu tapa bilməyən dostlarından mesaj göndərir.\nKi, atası ona daha bir yeni lüks avtomobil almağa şərait yaratsın. İcra başçısı də hər dəfə oğlunun maşın dəyişməsinə hirslənir, amma istəyini reallaşdırır.\nSabirabad icra başçısı N.İsmayılovun Göyçay rayonunda böyük mal-mülk sahələri, obyekləri mövcuddur. Bu biznesə də oğlu nəzarət etdiyi iddia olunur.\nBu obyektlərdən ən böyüyü rayonun Heydər Əliyev prospekti 88-də yerləşən “Çinar Mehmanxana”sı, “Çinar” şadlıq evi və ətrafındakı bir neçə obyektdir.\nN.İsmayılov və oğlu bu obyektlərin onlara məxsus olmadığını iddia edirlərsə, bu "başını kola soxan" dəvə məsələsinə oxşayar.\n2001-ci ildən Göyçay, Şamaxı və Sabirabad rayonlarına başçılıq edən 64 yaşlı icra başçısı bu və digər yollarla topladığı milyonları özünün və ailəsinin lüks həyatına sərf edir.\nBakıda bir neçə villası, yüzminlərlə manat dəyərində maşınları, başqa dəyərli obyektləri olan Nazim İsmayılov hər zaman övladları ilə bağlı gündəmdə olub.\nN.İsmayılovun oğlanlarının adı ən müxtəlif qalmaqallarda hallanıb. Son illər ərzində mediada yer alan və rəsmən təkzib olunmayan həmin məlumatları cumhuriyyet.az olaraq diqqətinizə çatdırırıq.\nMedia üzərindən xatırladırıq ki, hələ 2014-cü ilin əvvəllərində N.İsmayılovun kiçik oğlunun qəza törətməsi haqda xəbər yayılmışdı.\nPolis hadisə yerinə gələrək başçının xidməti avtomibilini hadisə yerindən aparıb”. O zaman Sabirabad Rayon Polis İdarəsi məlumatı nə təkzib, nə də təsdiq etmişdi.\nİcra başçısının oğlunun adının avtomobillə bağlı hallanmasında bu yeganə hal deyil. Belə ki, o dövrdə cumhuriyyet.az bu istiqamətdə media üzərindən apardığı araşdırmalar zamanı başqa bir məlumata da rast gəlmişdi.\n“Nazim İsmayılovun oğlu Anarın öz avtomobilini satması barədə məlumat var. Auto.az” saytında yerləşdirilən bu elan onu tanıyan vətəndaşların da diqqətini çəkib.\n2011-ci il istehsalı olan “Toyota Land Cruiser”i 36 min dollara satan Anar İsmayılov öz nömrəsini də saytda yerləşdirib (0502000423). Lakin Sabirabad “şef”inin oğlu saytda region olaraq Göyçay göstərib.\nBu elanda gördüyümüz avtomobil onun yeganə avtomobili deyil, kolleksiyada daha 4-5 “inomarka”da var. Avtomobil satışı elanından bir müddət sonra Anar İsmayılov “Facebook” hesabında avtomobil alması ilə bağlı məlumat yaymışdı. Bununla bağlı da cumhuriyyet.az olaraq mediada yayılan məlumatlara diqqət yetirdik.\nAparılan araşdırmalar zamanı bəlli olub ki, icra başçısının oğlu “Lexsus LX 570” markalı avtomobil alıb.\nBu markanın qiyməti Azərbaycanda rr145-150 mindir. Məlumdur ki, əksər məmmur övladları öz “oyuncaq”larını xaricdən sifarişlə gətizdirir.\nBu zaman isə avtomobillərinə müəyyən detalların artırılmasını sifariş edirlər ki, bu da qiymətin artmasına təsir göstərir.\nMəlumata görə, Anar İsmayılov da yeni avtomobilinə müəyyən detalların artırılmasını sifariş verib və maşın ona təxminən 200 minə başa gəlib.\nBu xəbərlər göstərir ki, yuxarıda deyilənlər reallığa yaxındır. Nazim İsmayılovun oğlunun müxtəlif xarici ölkələrdə çəkilən fotoları yayılmışdı.\nStrateq.az-a göndərilən fotolarda icra başçısının oğlu Anar İsmayılovun səyahət və “xüsusi əyləncələr”ə meylli olduğu açıq sezilirdi. Anar İsmayılovun müxtəlif şəhərlərdə çəkilmiş fotolarından bəzilərini təqdim edirik:


Palitra qəzeti“Publico“: “Avropa Birliyi bizi rüsvay edir”\n“Publico“: “Avropa Birliyi bizi rüsvay edir”\nTarix: 30.04.2015 | Saat: 22:19:00 | E-mail | Çapa göndər\n“Avropa Şurasının iclasında qəbul edilən tədbirlər rüsvayçı və effektsizdir”\nAvropanın "Publico"media qurumu Avropa Birliyinin fəaliyyətinin qitəni rüsvay etdiyi barədə maraqlı yazı yazıb. Yazıda qeyd edilir: “Söhbət sülhün və inkişafın təşviq edilməsindən, beynəlxalq əməkdaşlıqdan, aclıq, bərabərsizlik və yoxsulluqla mübarizədən, təhsildən, elmdən, insan haqlarından gedəndə həmişə öyünən Avropa Birliyi, indi gündən günə bizi ən elementar vəzifələrinə görə daha çox utandırmaqdadır. Avropa Birliyinin ötən Cümə axşamı 28 dövlətin iştirakı ilə Avropaya Aralıq dənizi vasitəsilə keçən qaçqınlarla bağlı humanitar fəlakətin qarşısının alınması üçün nəzəri ölçülər götürülməsi məqsədilə keçirilən iclasında, sadəcə, bu barədə tədbirlərdən boyun qaçırmaq üçün uzun arqumentlər siyahısı tamamlanıb. “Çox az və çox gecdir”. Bəzən dala qayıtmaq üçün heç nə qalmır. Bu cür tədbirlər demək olar ki, həmişə qəzetlərin sülhyaradıcı başlıqları üçün yarayır, amma problem mənbələrinə nüfuz etmir və sadəcə, tələbkarları sakitləşdirməyə hesablanır.\nHanı onlar – bizim həqiqətən də fəxr edə biləcəyimiz Avropa siyasətçiləri? Onlar yoxa çıxıblar. Bəzən bizə elə gəlir ki, onlar mövcuddurlar, amma onların hansısa məsələdə birliyi Avropa Şurasının birinci iclasına qədər belə, qalmır.\n“Avropa ölkələrinin çoxunun məqsədi, az öncə Devid Kemeronun kabinetində birbaşa səsləndirildiyi kimi, Aralıq dənizində immiqrantların kütləvi həlak olmasından ibarətdir ki, Avropa daha onlar üçün cəlbedici olmasın”\nHanı Avropa həmrəyliyi ideyası, hüquqlar və proqres uğrunda çıxış edən Avropa siyasətçiləri? Görəsən, onların hamısı ölüblərmi? Bəlkə onlar hələ hakimiyyətə gəlməyən yeni partiyalarda cəmləşiblər? Yoxsa siyasi iradə indi yalnız ksenofobiyanın sağ təmayüllü məddahları üzərində cəmləşib? Yoxsa, divarlarına yoxsulların dırmaşmağa çalışdığı qapalı “kondominat” (Birgə idarə edilmə və yaxud iki və ya bir neçə dövlətin bir əraziyə müştərək sahib olması-İ.A.) bu pirat bankirlərin və vergi polisi siyasətçilərinin Avropasında yeganə arzuya çevrilib?\nAvropa Şurasının sonuncu iclasında qəbul edilən tədbirlər önəmsiz olduğu qədər, həm də gecikmişdir. Onlar rüsvayçı və effektsizdir. “Avropa Birliyi Aralıq dənizində müşahidə missiyası üçün büdcəni üç dəfə artırır” – bu, mediada yazı başlığı olub. Belə çıxır ki, pis deyil. Amma bildirilir ki, bu üç dəfəlik artım, təkcə İtaliyanın təklikdə Aralıq dənizində ötən il qaçqınların xilas edilməsinə sərf etdiyi vəsaitdən azdır. Avropa ölkələrinin çoxunun məqsədi, az öncə Devid Kemeronun kabinetində birbaşa səsləndirildiyi kimi, Aralıq dənizində immiqrantların kütləvi həlak olmasından ibarətdir ki, Avropa daha onlar üçün cəlbedici olmasın. Onlar belə hesab edir ki, xilasedici əməliyyatların genişləndirilməsi, özündə “Avropa cazibəliliyi faktoru”nu ehtiva edir. Bu isə Avropa Birliyinə qeyri-leqal miqrasiyanı təşviq edir. İnsanları xilas etməyin, çünki bu, “cazibəlilik faktorudur”.\nDaha sonra yazıda Avropa Birliyinin əslində, insanların dənizdə boğulmasının qarşısının alınması üçün görməli olduğu geniş tədbirlər sırası və həyata keçirməli olduğu xarici siyasət sadalanır və qeyd edilir ki, Avropa Birliyi indiyə qədər bunların heç birini həyata keçirməyə cəhd də göstərməyib: “Amma bizim qarşımızda, ondan adi nizam yaratmaq belə, gözləməyin məntiqsiz olduğu Avropa Birliyi dayanır”.\nAvstraliyadakı quraqlıq uşaqların psixi inkişafına mənfi təsir göstərir


Tükləri kökündən qopardan və gec-gec çıxması üçün » Qadınla.Com - Qadınlar Birİncidir!\nŞərhlər: Baxılıb: 15527\nTətbiq edəcəyiniz yeri ilıq su ilə yuyub durulayın, dəriniz təmiz, məsamələriniz açıq olsun ki, daha tez təsir etsin. Daha sonra taxta çubuğun köməyi ilə məhsulu tüklərin çıxış istiqamətinə doğru sürtün, amma bu zaman məhsul isti olmalıdır. Lakin ayağı yandıracaq qədər və dözülməz dərəcədə isti olmamalıdır. Daha sonra bunun üçün nəzərdə tutulmuş xüsusi yapışdırıcılardan istifadə edə bilərsiniz. Alınan məhsulu tük olan yerə yaydıqdan sonra yapşqanı üzərindən örtüb yavaşca sıxın. Tükün böyümə istiqamətinin tərsinə bantı dartın. Bu zaman bir az cəld tərpənməyə və yapışqanı sürətlə qopartmağa diqqət edin. loading... 80


Kanadalı xanımı zorlayan iki polis tutuldu - 7 il həbs, 20 min avro cərimə... / FOTO\n11:26 Qazaxda tikinci zamanı mərmi tapıldı, polis ərazini mühasirəyə aldı — FOTOLAR\nBu günlərdə Fransaya şok yaşadan olayın təfərrüatı barədə yazmışdıq. Kanadadan Parisə gələn Emily Spantonun başına gələn macəralar yenidən Qərb medasının mərkəzindədir. Atası Toronto şəhərində polis bölməsinin rəhbərlərindən biri olmuş xanım Emily polislərə uşaqlıqdan inam ruhunda böyüdülüb. Elə bu səbəbdən də kanadalı xanım fransalı polislərin qəfil təklifinə etiraz etməyib.\nMuxalifet.az musavat.com-a istinadən xəbər verir ki, hadisə Parisdəki irland barların birində baş verib. Sərxoş olan qadın iki yerli polislə eyni masanı bölüşüb. Onlar birgə xeyli əyləniblər. Sonda polislərdən təklif gəlib: "Gəlin sizi yaxınlıqda yerləşən Polis İdarəsinə aparaq. Biz də o idarədə işləyirik."\nXanim Polis İdarəsinin Mərkəzi Ofisinin 5-ci mərtəbəsinə qalxır. 461 nömrəli otağa daxil olur: "Orada həyatımın ən dəhşətli gecəsini yaşadım".\nHadisə 2014-cü il aprelin 23-də sübh çağları baş verib. 80 dəqiqə ərzində 3 polis onu zorlayıb. 39 yaşlı xanım məhkəmədə bildirib ki, ona ən azı iki polis təcavüz edib. 49 yaşlı polis mayoru Nicolas və 40 yaşlı kapitan Antoine isə kanadalı xanımın iddiasın rədd edib. Üçüncü polisin kimlıiyi isə bəlli deyil. Kimliyi bəlli olanlar isə deyiblər ki, xanım Spontan özü sekslə məşğul olmağa razılıq verib.\nFransızlara şok yaşadan odur ki, söhbət sadəcə polislərin qrup halında bir qadını zorlamasından getmir. Bu hadisə bütövlükdə Fransa polisinin imicinə öldürücü zərbə kimi dəyərləndirilir.\nMəşhur Komissar Miqre filmi çəkilmiş binada yaşanan olaylarla bağlı axır ki, məhkəmə qərar verib. Polislərin hər biri 7 il həbsə məhkum edilib.\nBundan başqa, onların hər biri kanadalı xanıma 20 min avro pul ödəməlidir.


"Futbolda çox geriyik" - Qurban Qurbanov - Korner.az\nTSG 1899 Hoffenheim - Borussia Dortmund Bundesliga\nSC Freiburg - VfB Stuttgart Bundesliga\nBorussia Mönchengladbach - 1. FC Union Berlin Bundesliga\nBayer 04 Leverkusen - FC Augsburg Bundesliga\nSpVgg Greuther Fürth 1903 - 1. FSV Mainz 05 Bundesliga\nManchester United FC - West Ham United FC Premier League\nSwansea City AFC - Preston North End FC Championship\nSheffield United FC - Luton Town FC Championship\nBirmingham City FC - Barnsley FC Championship\nBrentford FC - Wolverhampton Wanderers FC Premier League\nBlackpool FC - Millwall FC Championship\nAFC Bournemouth - Hull City AFC Championship\nStoke City FC - Fulham FC Championship\nCoventry City FC - Queens Park Rangers FC Championship\nWest Bromwich Albion FC - Peterborough United FC Championship\nReading FC - Huddersfield Town AFC Championship\nLeeds United FC - Newcastle United FC Premier League\nVillarreal CF - RCD Mallorca Primera Division\nMoreirense FC - CD Santa Clara Primeira Liga\n“Futbolda çox geriyik” – Qurban Qurbanov\n29.11.2019 , 02:28\nAvropa Liqasının qrup mərhələsinin V\nturunun “Sevilya” – “Qarabağ” (2:0) oyunundan sonra təşkil edilən mətbuat konfransında Azərbaycan təmsilçisinin baş məşqçisi Qurban Qurbanov jurnalistlərin suallarını cavablandırıb.\nMütəxəssis əvvəlcə görüş barədə fikirlərini bildirib.\n– Rəqibi təbrik edirəm. Çox istərdik ki, ən azı bir xalla qayıdaq. Təəssüf ki, alınmadı. Oyunu, qrupu çox analiz edə bilərik. Futbolçular çox əziyyət çəkdi. Hamısından razı qaldım. Qarşıdakı oyunlara hazırlaşacağıq.\n– Bundan sonra nə olacaq?\n– Qarşıda bizi çempionat oyunları gözləyir. Ona hazırlaşmalıyıq. Ondan sonra qrupdakı son oyuna hazırlaşacağıq. Peşəkar kimi hər bir turniri sona kimi yaxşı keçirməyə çalışmalıyıq.\n– Dünən söyləmişdiz ki, maksimum az səhv etməliyik. Futbolçular tapşırıqlarınızı neçə faiz yerinə yetirdi?\n– İlk hissədə daha diqqətli və intizamlı oynadılar. Fasilədən sonra səhvlər oldu. Buna bəzən rəqib də məcbur edirdi. Oyunun vacibliyindən əlavə, böyük məsuliyyət də var idi. Belədə istər-istəməz səhvə yol verirsən. Bəzən bağışlanmaz səhvlər də olur, amma bir məşqçi kimi onları başa düşürəm.\n– İkinci hissədə top itkilərinin çoxluğu nə ilə əlaqədar idi? Rəqibin pressinqi, yoxsa tələskənlik?\n– Rəqib bizi buna məcbur edirdi. “Sevilya” La Liqada ən yaxşı pressinq edən komandalardan biridi. Onlar səhv etməyə daha çox məcbur edirdi.\n– Sonuncu dəfə belə məyus olduğunuz yadınıza gəlir, yoxsa hər şey qaydasındadı?\n– Məyus olduğum anlar çox olub. Bu da onlardan biridi.\n– Biz epizodda Abdullah Zubir cərimə meydançasında yerdə qaldı və hakim davam işarəsi verdi…\n– Adətən hakimlər barədə çox fikir bildirmək istəmirəm. Ancaq bəzən bizim kimi komandalara daha kiçik kimi baxırlar. İstəməzdim belə hallar olsun. Bəzi epizodlarda simpatiya “Sevilya” tərəfə idi. Təkcə penalti epizodunu demirəm. Hər bir halda hakimin qərarları ilə razılaşmalıyıq. Daha ədalətli olsalar, düzgün olar. Həmin epizpodu mən dəqiq görməmişəm. Ancaq maraqlandım və penaltiyə daha çox oxşayırdı.\n– İlk qolu vuran futbolçunun 18 yaşı var. Niyə bizdə Brayan Gillər yetişmir?\n– Biz kiçik futbol ölkəsiyik. Təkcə futbolçu yetişməməsi problemi deyil. Bunun üçün daha çox təcrübəmiz olmalıdı. Bu gün biz La Liqa və Azərbaycan çempionatını bir edə bilmərik. İspaniya futbolunun strukturu illər əvvəl qurulub. Bizdə isə yalnız müstəqillik dövründə çox az vaxtımız olub. Bu cür oyunçuları gələcəkdə gözləməliyik. Bunun üçün çalışmalıyıq. Hələ çatışmayan cəhətlərimiz çoxdu.\n– Oyunda 2 top geri olduq. Futbolda neçə baş, neçə ayaq, neçə top geriyik?\n– Bvaş, ayaq eynidi, amma futbolda çox geriyik. Rəqib La Liqada 2-3-cü yerləri bölüşdürür. Bizim üçün onlarla yan-yana durmaq çətindi. Biz 1-2 addım irəli gedə bilərik. Təəssüf ki, hələ tezdi.\n– İndiyədək düşdüyümüz qruplar arasında ən rahatı idi, ancaq alınmadı. Qurban Qurbanov harda səhv etdi?\n– Daha əvvəl də qrupdan çıxmaq şansımız olub. Xatırlayırsızsa, “İnter”lə matçda son dəqiqə qolumuz sayılmamışdı. O zaman qalib gəlsəydik, qrupdan çıxacaqdıq. Məşqçi həmişə səhv edə bilər. Biz kollektivik, bütün fikirlərimizi bir yerə cəmləyirik. Bu günə kimi adicə APOEL-lə matçları götürsək, heç birində onlardan zəif çıxış etməmişik. Şanslardan istifadə edə bilməmişik, ancaq qol epizodlarını götürsək, bəlkə də, bütün rəqiblərə qarşı ən çox epizod qazandığımız görüşlər olub. Səhv edib-etmədiyimi açıqlamağım düzgün olmaz. Kollektiv daxilində hər şeyi analiz edirik. Yaxşı klubumuz var. 6 ildi Azərbaycanı qrupda təmsil edirik. Nə rəhbərlik, nə biz həvəsdən düşürük. Qarşıya baxmalıylq. Nə qədər hazırlaşsaq da, ildən-ilə təcrübəmizi artırmalıyıq. Ölkə olaraq və “Qarabağ” olaraq daha ciddi addımlar atmalıyıq.\n“Neftçi”də yeni qapıçı – Rəsmi\nMilli Gürcüstana qarşı\n“Sumqayıt” “Şkupi”yə qarşı\n“Arsenal” uduzdu, APOEL-dən qələbə\nXulen Lopeteqi: “Qarabağ”ın oyuna 5 müdafiəçi ilə başlamasına təəccübləndik”\n22.01.2022 , 17:59\n22.01.2022 , 17:27\n22.01.2022 , 16:56\n“Neftçi” onu göndərdi\n22.01.2022 , 16:23\n22.01.2022 , 11:41\nAyın ən yaxşısı\n22.01.2022 , 10:33\n“Sabah”ın futbolçusu əməliyyat olundu\n22.01.2022 , 01:34\n21.01.2022 , 23:34\n21.01.2022 , 22:32\n21.01.2022 , 21:12\n“Neftçi” legionerini göndərdi\n21.01.2022 , 20:53\n21.01.2022 , 19:48\n“Qəbələ”dən minimal hesablı qələbə\n21.01.2022 , 19:16\nMillinin 2 üzvü koronavirusa yoluxdu\n21.01.2022 , 18:40\n21.01.2022 , 18:36\n“Neftçi”nin son oyununun vaxtı məlum oldu\n21.01.2022 , 17:46\nMillinin oyunlarının vaxtı açıqlandı\n21.01.2022 , 17:14\n21.01.2022 , 16:50\n21.01.2022 , 16:04\n“Emreliyə baxdım ki, necə hərəkət edəcək” – “Legiya”nın baş məşqçisi\n21.01.2022 , 14:38\n21.01.2022 , 12:03\n21.01.2022 , 11:11\nGürcüstan – Azərbaycan matçının hakimləri açıqlandı\n21.01.2022 , 11:02\n“Barselona” kubokla belə vidalaşdı – video\n21.01.2022 , 10:45